HomeVestiMerkelova nije uspela da „slomi” Putina\nBerlin je brzo uzvratio i zadao veliki udarac Moskvi – izdavanje upotrebne dozvole za gasovod Severni tok 2 privremeno je prekinuto, piše Politika.\nPutin je Merkelovu u Kremlju dočekao cvećem (EPA – Sputnjik)\nOdlazeća nemačka kancelarka Angela Merkel, ni posle dva razgovora nije uspela da „slomi” Vladimira Putina da iskoristi svoj autoritet i utiče na Aleksandra Lukašenka oko prebacivanja migranata na spoljne granice Evropske unije. Zbog toga je kancelarka, vrlo nevoljno, morala da stupi u kontakt sa predsednikom Belorusije, navode nemački mediji.\nAngela Merkel i Aleksandar Lukašenko razgovarali su gotovo jedan sat o migrantskoj krizi.\nZapadni analitičari smatraju da su Putin i Lukašenko dostigli su cilj – EU, koja ne priznaje legitimitet beloruskog predsednika, morala je ipak da direktno komunikaciju sa Minskom, što oni tumače prvim korakom ka priznavanju Lukašenka legitimnim predsednikom Belorusije.\nBundestag je doneo rezoluciju o nepriznavanju izbornih predsedničkih rezultata u Belorusiji zbog navodne krađe glasova u korist Lukašenka. Međutim, Lukašenko je dobio na važnosti, a EU je opet pokazala određenu slabost, jer je pristala na rutinsku moskovsko-minsku ucenu, iako priprema rigorozne sankcije, navode svetski mediji, a prenosi „Jutarnji list”.\nMeđutim, Berlin je brzo uzvratio i zadao veliki udarac Moskvi – izdavanje upotrebne dozvole za gasovod Severni tok 2 privremeno je prekinuto, što je u Moskvi izazvalo prilično nezadovoljstvo. Moskovska berza odmah reagovala i deonice Gasproma su pale za nešto manje od dva odsto, ali su cene gasa na svetskom tržištu porasle 10 posto. Nemci su obrazložili odluku da izgradnja mora da se reorganizuje u skladu sa nemačkim zakonima.\nKako navode poznavaoci prilika, očigledno je da svi sada igraju prljavo i bez rukavica, svim raspoloživim sredstvima.\nPodsećanja radi, Poljska, kao i zemlje EU, tvrde da Lukašenko namerno propušta migrante da uđu u tu zemlju članicu Unije. Sa druge strane, zvanični Minsk to demantuje i ističe da nema resurse da kontroliše toliki priliv migranata. Lukašenko je predložio da oni prevezu migrante do Nemačke kako bi se izbegla dalja eskalacija krize, što je Berlin odbio.\nNa teritoriju Evropske unije, u prvih deset meseci prošle godine, probilo se oko 135 hiljada migranata iz raznih zemalja, pokazuju podaci „Fronteksa”\nPoljska i Litvanija, koje su najviše na udaru, objavile su da neće primati izbjeglice koji imaju uredne beloruske turističke vize.\n„Oni su turisti, a ne migranti koji stižu iz zemlje u krizi, stoga ne možemo da im pružimo azil“, kažu u Varšavi i Vilnjusu.\nBelorusija autobusima odvodi migrante\nAbazović potvrdio da je u toku velika akcija hapšenja u Crnoj Gori


Težiti smanjivanju međunarodnog prisustva u BiH\n22.02.2021 / 13:12 Politika - Johann Sattler\nŠef Delegacije EU u BiH Johann Sattler rekao je danas u Banjaluci u vezi sa pitanjem o potrebi zatvaranja OHR-a da je takvo međunarodno prisustvo nekompatibilno sa članstvom BiH u Uniji, te da na tom planu svakako treba težiti postepenom smanjivanju tog prisustva.\nSattler je izjavio novinarima da su posljednje najave zainteresovanosti Njemačke u vezi sa situacijom u BiH pozitivne jer pokazuju snažno angažovanje te zemlje kao jedne od glavnih članica EU.\n- To je pokazatelj da je EU najrealniji partner BiH, o čemu govori i dosadašnja podrška Evrope na saniranju posljedica virusa korona - rekao je Sattler uoči sjednice Parlamentarnog foruma za evropske integracije BiH, koja se održava u Narodnoj skupštini Republike Srpske.\nSattler je naglasio da je ovo "godina prilika".\n- Primjetna je pažnja EU kada je riječ o BiH, ali i ona koja dolazi preko Atlantika. Treba iskoristiti prilike u smislu da se u zadatim rokovima ispuni 14 ključnih prioriteta za pristupanje BiH EU, odnosno reformi koje treba sprovesti. Realno, ima teških pitanja koja se neće rješavati preko noći, ali očekujemo snažniji angažman izabranih predstavnika kako bismo ispunili očekivanja na planu evropskih integracija - rekao je Sattler.


Obeležen Međunarodni dan reke Save u Beogradu na vodi\nBoegrad, 1. juna 2022.- JVP "Srbijavode" organizovalo je danas svecano obelezavanje Medjunarodnog dana reke Save. Na dogadjaju su govorili Goran Puzovic, direktor JVP "Srbijavode", Irena Vujovic, ministarka za zastitu zivotne sredine i Milos Vidovic, predsednik Opstine Savski venac. Dogadjaju je prisustvovala i ministar za evropske integracije Jadranka Joksimovic. FOTO TANJUG/ JADRANKA ILIC/ nr\n„Mnogo vremena nam je trebalo da pregledamo sve projekte, da napravimo dodatne, jer moraju se izgraditi postrojenja koja neće biti predimenzionirana, kako bi radila u najboljem kapacitetu kada budu izgrađena“, rekla je ministarka Vujović.\nJavno vodoprivredno preduzeće „Srbijavode“ i opština Savski Venac, uz podršku Ministarstva zaštite životne sredine, danas su na obali Save u Beogradu na vodi obeležili 1. jun – Međunarodni dan reke Save, manifestacijom „Da nam Sava bude zdrava“, kako bi skrenuli pažnju na potrebu zaštite vode i priobalja ove reke i njenih pritoka.\nMinistarka Irena Vujović istakla je da Ministarstvo uvek podržava ovakve akcije, pre svega radi podizanja svesti o značaju naših prirodnih resursa i njihovoj zaštiti.


source.ba | Danas sastanak Naroda i pravde, NB-a, PDA i A-SDA: Uskoro slijedi sastanak sa čelnicima SDP-a, DF-a i Naše stranke\nLideri bloka političkih stranaka centra kojem pripadaju A-SDA, Nezavisni blok, PDA i domaćin sastanka, Narod i Pravda, sastali su se danas te su potvrdili ranije dogovorene zaključke i stavove, saopćeno je iz stranke Narod i Pravda.\nPDA, A-SDA, Narod i pravda i Nezavisni blok potpisali sporazum o formiranju vlasti, isključena mogućnost koaliranja sa SDA\nRazgovori tih stranaka i početak implementacije vlasti u kantonima i na nivou Federacije BiH, zasad su potvrdili opredijeljenost da se prvenstveno sa Bh. blokom pokuša napraviti novi pristup i zaokret od dosadašnje etno-nacionalne i stranačke podjele našeg društva po svim šavovima - navodi se u saopćenju.\nNadalje, kako se dodaje, iza tog bloka političkih stranaka stoji oko 140.000 glasova, te će biti vrlo važan faktor u predstojećim procesima formiranja vlasti prvo na kantonalnim, zatim na federalnom i onda državnom nivou vlasti.\n- Ovaj blok ostat će dosljedan zaštiti interese države, naroda i građana Bosne i Hercegovine, te u tom smislu predstavnici političkih stranaka insistirat će na što bržem uspostavljanju vlasti na svim razinama, sa kredibilnim, profesionalnim i stručnim ljudima kao i oslobađanju od straha i općeg lošeg stanja u kojem se nalazi Bosna i Hercegovina - istaknuto je u saopćenju.\nTokom sastanka dat je poseban značaj i važnost u istrajnosti izmjene Izbornog zakona, naročito u odnosu na njegovu transparentnost, te insistiranje na poštivanju Ustava Federacije BiH kada je u pitanju odluka Centralne izborne komisije (CIK) o raspodjeli mandata u Domu naroda Federalnog parlamenta, te u slučaju "suprotnog djelovanja članova CIK-a, predstavnici bloka tih stranaka će poduzeti zakonske mjere i radnje za njihovu smjenu i krivičnu odgovornost".\nLideri tog bloka održat će narednih dana zvanične razgovore sa predstavnicima Bh. bloka, saopćeno je iz stranke Narod i Pravda.\nTagovi: Dino KonakovicNezavisni blokA-SDAPDANarod i pravda


Home / Ekologija / Uskoro prva testiranja prečistača otpadnih voda u Vrbasu\n1. Aprila 2018. AdminLeave a Comment on Uskoro prva testiranja prečistača otpadnih voda u Vrbasu\nVRBAS – Postrojenje za preradu otpadnih voda u Vrbasu, jedno je od najskupljih projekata Evropske unije u Srbiji. Od protekle nedelje u prečistač najsavremenije tehnologije ispušta se sva komunalna voda domaćinstava iz Kule i Vrbasa, te na ovom delu postrojenja počinju i prva testiranja. …\nU 20 miliona evra vredno postrojenje za preradu otpadnih voda u Vrbasu uključeni su Evropska unija, republička i pokrajinska Vlada i opštine Vrbas i Kula. Nakon sedam godina zahtevnih radova, počela su prva testiranja, a u prečistač je najzad počela da se ispušta kanalizacija iz Kule i Vrbasa, a na liniji vode se vrše poslednje pripreme za testiranje prečistača.\nNatalija Trivković, koordinator centralnog postrojenja za preradu otpadnih voda kaže da je sve trenutno u pripremi za testiranje, jer se čeka da se sakupi potrebna količina otpadne vode.\n“Za sada prolazi kroz taj deo, tehnički, skida se, grube, fine rešetke. Skida se taj grubi materijal, vrši se taloženje… Ovde u ovom biološkom delu se radi na uspostavljanju aktivnog mulja koji će vršiti, prosto, razgradnju tog organskog dela”, kaže Trivkovićeva, po struci diplomirani biolog.\nZa potrebe upravljanja postrojenjem, opštine Kula i Vrbas oformile su zajedničko komunalno preduzeće, prvo ovakvog tipa u Srbiji. Oba skupštinska saziva odabrala su Ranka Mitrovića za v.d. direktora preduzeća “Prečistač Vrbas-Kula-Vrbas”.\n“Tehnička služba će pratiti rad postrojenja, tu se podrazumeva da će biti zaposleni inženjeri čiji će posao biti da to funkcioniše besprekorno. Komercijala i finansije, zna se koji im je posao, i pravna služba i laboratorija koja će da prati kvalitet vode”, istakao je Mitrović.\nUskoro se očekuje završetak tehničke celine za preradu mulja, vredne 2,7 miliona evra, a da se radovi na postrojenju zaista približavaju kraju potvrđuje i izgradnja pristupne saobraćajnice do prečistača što je potvrdio i predsednik opštine Milan Glušac.\n“Vrednost tih radova je 39 miliona dinara i zajedno ih finansira lokalna samouprava i Vlada Autonomne pokrajine Vojvodine i na taj način ćemo rešiti jedan od uslova koji su postavljeni pred lokalnu samoupravu, a drugi uslov je gasifikacija, to jest, gasifikacijalnog postrojenja, tačnije dovođenje mreže do centralnog postrojenja gde nas očekuje javna nabavka”, rekao je Glušac.\nKada prečistač u Vrbasu počne sa radom u punom kapacitetu, sve otpadne vode iz domaćinstava i industrije iz opštine Vrbas i Kula usmeriće se ka postrojenju. Tako će se zaustaviti zagađivanje Velikog bačkog kanala i stvoriti uslovi za čišćenje ovog najzagađenijeg vodotoka u Evropi.


NACRT ZAKONA O IZMENAMA I DOPUNAMA ZAKONA O AMBALAŽI I AMBALAŽNOM OTPADU: Depozitni sistem za upravljanje ambalažom i ambalažnim otpadom uvesti uz dogovor sa industrijom\nAmerička privredna komora (AmCham), Nacionalna alijansa za lokalni ekonomski razvoj (NALED) i Udruženje pivara Srbije upozorili su da Nacrt zakona o izmenama i dopunama Zakona o ambalaži i ambalažnom otpadu, neće biti dobra osnova za uspostavljanje funkcionalnog i održivog depozitnog sistema.\nČlanice ovih udruženja slažu se u oceni da depozitni sistem može da bude rešenje, ali insistiraju na tome da zakon mora da obezbedi visoki nivo predvidljivosti u pogledu budućih obaveza za građane i privredu.\nPrecizirano je da uspostavljanje sistema mora da bude zasnovano na sveobuhvatnoj analizi koja će preporučiti najbolji sistem za Srbiju, najefikasniji i finansijski najpovoljniji za privredu i potrošače, kao i da prelazni period za uvođenje novog sistema mora biti najmanje tri godine.\n"Tekst nacrta zakona ukazuje da će visoki trošak uvođenja sistema snositi građani i privreda i ostavlja brojna otvorena pitanja", navedeno je u saopštenju.\nKao primer navedeno je da, ukoliko bi mašine za prihvat ambalaže bile postavljene samo u velikim trgovinama, koje čine tek oko 30 odsto svih trgovinskih objekata u Srbiji, u neravnopravnom položaju našli bi se stanovnici manjih mesta, starije osobe i osobe lošijeg materijalnog statusa, jer bi im bila ograničena mogućnost vraćanja ambalaže što bi za njih u praksi značilo povećanje cena proizvoda.\nKako se dodaje, ostalo je nedefinisano i da li će građani novac dobijati odmah po povraćaju ambalaže ili samo potvrdu s kojom će kasnije preuzimati depozit, što bi im dodatno povećalo troškove i oduzimalo vreme.\nIz tri udruženja smatraju da bi obaveza da prihvataju ambalažu i vraćaju depozit mogla da ugrozi poslovanje malih trgovaca ukoliko ovaj segment sistema ne bude detaljnije uređen.\n"Bez preciznijeg zakonskog definisanja depozitnog sistema država može da se suoči sa nizom rizika kao što su gubitak budžetskih prihoda koje je potrebno pokriti iz drugih budžetskih sredstava, pojavu sive ekonomije usled pokušaja nelegalnog sticanja zarade, kao i pojavu korupcije u okviru sistema transporta i reciklaže", istaknuto je u saopštenju.\nČlanice ovih udruženja su naglasile da je depozitni sistem najkompleksniji za primenu i zahteva značajna ulaganja, najveća u odnosu na sve postojeće sisteme.\n"Studija kompanije Dilojt (Deloitte) iz 2019. godine ukazuje da bi početni troškovi formiranja depozitnog sistema bili gotovo 100 miliona evra, a godišnje održavanje bi koštalo oko 130 miliona evra, što bi do 2030. podiglo ukupne troškove uspostavljanja sistema na 1,2 milijarde evra", piše u saopštenju.\nImajući u vidu izuzetno visoka ulaganja, zahtevnost sistema i rizike u slučaju loših i nedefinisanih zakonskih rešenja, tri udruženja su još jednom pozvala Ministarstvo zaštite životne sredine da nastavi dijalog sa industrijom započet u okviru Radne grupe za izradu Nacrta i uvaži predloge udruženja za regulisanje sistema po najvišim standardima, na osnovu najboljih evropskih praksi i najnovijih trendova, kao i na osnovu znanja i iskustava članica u uvođenju depozita na razvijenim tržištima.\nIzvor: Vebsajt Danas, 09.03.2020.


Mogerini: BiH zaslužuje bliže veze s EU – Haber.ba\nMogerini: BiH zaslužuje bliže veze s EU\nFederika Mogerini, visoka predstavnica Evropske unije za vanjsku politiku i sigurnost, dolazi u BiH u ponedjeljak, 23. februara, kako bi u bh. parlamentu prisustvovala usvajanju izjave kojom se domaće vlasti obavezuju na provođenje reformi.\nFederika Mogerini - Nezavisne.com\nPosjeta je juče zvanično potvrđena, a Mogerinijeva je podsjetila da usvajanje ove izjave u parlamentu BiH otvara put za EU da aktivira Sporazum o stabilizaciji i pridruživanju s BiH, koji je potpisan još 2008.\nNa inicijativu Njemačke i Velike Britanije, Vijeće za vanjske poslove EU sredinom decembra odobrilo je novi pristup Unije prema BiH, koji u prvi plan sada stavlja obavezu provođenja socio-ekonomskih reformi, a političke uslove ostavlja za kasnije faze približavanja BiH Uniji. Vijeće je tad zatražilo da se vlasti u BiH pismeno obavežu da su spremne provoditi reforme. Predsjedništvo BiH je utvrdilo tekst izjave o opredijeljenosti za reforme, koju su potpisali lideri 14 stranaka, od kojih je to Birsel i tražio, pišu “Nezavisne“.\n“BiH i, prije svega, svi njeni građani zaslužuju bliže veze s EU i koristi koje će ovaj proces donijeti. Reforme koje su povezane s članstvom u EU pomoći će u rješavanju teške socio-ekonomske situacije. Dosad je zabilježen dobar napredak u razvoju pisane obaveze o provođenju reformi na putu ka EU. Podrška parlamenta ovom procesu otvorit će put za EU da aktivira Sporazum o stabilizaciji i pridruživanju s BiH”, izjavila je Mogerinijeva uoči posjete BiH. Služba za vanjske poslove EU saopštila je danas da Mogerinijeva dolazi u Sarajevo kada se BiH priprema da krene naprijed na svom putu integriranja u Uniju.\nPredsjedništvo BiH 16. februara uputilo je poziv Mogerinijevoj da 23. februara posjeti BiH i obrati se članovima oba doma parlamenta BiH, koji bi tog dana trebalo da usvoje EU izjavu. Iz Brisela je najavljeno da će Mogerinijeva razgovarati sa članovima Predsjedništva BiH, čelnicima oba doma bh. parlamenta te prisustvovati i obratiti se na sjednici oba doma.\nU parlamentu BiH juče su usaglašavali da li će u ponedjeljak održati zajedničku sjednicu Predstavničkog i Doma naroda i na njoj usvojiti izjavu o reformama ili će domovi prvo odvojeno zasjedati. Ideji da izjava bude usvojena na zajedničkoj sjednici domova usprotivila se Borjana Krišto, zamjenica predsjedavajućeg Predstavničkog doma, uz objašnjenje da to ne dozvoljavaju propisi parlamenta.\n“Usaglasićemo to do kraja dana”, kratko je juče kazao Šefik Džaferović, predsjedavajući Predstavničkog doma.\nIz Službe za vanjske poslove EU naglašeno je da će se visoka predstavnica u ponedjeljak sastati i sa predsjednicima RS i FBiH, Miloradom Dodikom i Marinkom Čavarom, s predsjedavajućim Vijeća ministara Denisom Zvizdićem, premijerkom RS Željkom Cvijanović i kanidatom za premijera FBiH Fadilom Novalićem.\nTeme:EU, odnosi, provođenje reformi


"Privatnost U Digitalnom Dobu: Iluzija Ili Nacionalni Izazov" | Svet Nauke\nHome » Događaji » “Privatnost u digitalnom dobu: iluzija ili nacionalni izazov”\nSvet nauke 04.10.2017.2017-10-04T22:00:29+02:002017-10-04T14:57:40+02:00 Događaji No Comments\nForum SANU o zaštiti privatnosti u digitalnom / sajber prostoru Privatnost u digitalnom dobu: iluzija ili nacionalni izazov biti priređen u četvrtak, 5. oktobra, sa početkom u 10 sati, u Svečanoj sali SANU.\nOsnovni ciljevi ovog skupa jesu da se javnosti skrene pažnja na probleme privatnosti u sajber prostoru i mogućim pravcima strategije naše zemlje u očuvanju privatnosti pojedinaca i državnih i nacionalnih interesa, te da se ponude rešenja na nacionalnom nivou i učestvuje u rešavanju problema na međunarodnom nivou.\nBezbednost, poverenje i privatnost su opšte prepoznati kao ključni atributi koji omogućuju da sve dobrobiti koje donosi digitalni prostor ne postanu i otvorena vrata za zlonamerne aktivnosti koje mogu da dovedu do katastrofalnih posledica. Privatnost sve više postaje jedan od dominantnih zahteva, a vreme za sistematsku brigu o zaštiti privatnosti u digitalnom domenu već je nastupilo, te ukoliko se rešavanju problema ne pristupi danas, već sutra bismo mogli da se suočimo sa izuzetno ozbiljnim posledicama, navodi dr Miodrag Mihaljević, zamenik direktora Matematičkog instituta SANU i gostujući profesor na The University of Tokyo*.\nOdluku o održavanju foruma doneo je Izvršni odbor SANU, a za operativnu realizaciju je zadužen Matematički institut SANU, koji ima više od 20 godina iskustva u realizaciji nacionalnih i međunarodnih projekata iz domena bezbednosti, privatnosti i poverenja u digitalnom prostoru i međunarodno visoko priznate reference iz ovog domena.\nPitanje koje postavlja ovaj skup – iluzija ili nacionalni izazov – može da zvuči zabrinjavajuće, jer je činjenica da u neuređenom digitalnom odnosno sajber prostoru privatnost može da postane iluzuja i osnova za zloupotrebe, uključujući i manipulacije javnim mnjenjem. Ovaj skup pak sugeriše da odgovor može biti dvojak – „da“, privatnost u digitalnom dobu može biti iluzija ukoliko se ne posmatra kao jedan od nacionalnih izazova, i „ne”, privatnost u digitalnom dobu ne mora da bude iluzija, ako svi nivoi našeg društva, od državnog vrha do svakog građanina, prepoznaju neophodnost akcija na očuvanju privatnosti, zaključio je dr Mihaljević.\nNa naučnom skupu Privatnost u digitalnom dobu: iluzija ili nacionalni izazov očekuje se prisustvo predstavnika Vlade RS, IT sektora, Univerziteta u Beogradu i Srpske akademije nauka i umetnosti.\nViše o skupu možete saznati ovde.\nTags:beograd, bezbednost, it, privatnost, sanu


MANJE PREKOVREMENOG RADA - Japanorama\nMANJE PREKOVREMENOG RADA\n04/02/2017 08/04/2017 / EKONOMIJA\nU zemlji u kojoj se često ne poštuje radno vreme i radi “dok šef ne ustane” uskoro bi moglo da dođe do znatnijeg ograničenja prekovremenog rada. Vlada Japana počela je sa pripremom nacrta zakona, kojim bi se prekovremeni rad ograničio na najviše 60 časova mesečno. U nacrtu plana predviđa se da se kompanijama ograniče prekovremeni radni časovi na 720 godišnje, što bi prosečno bilo 60 časova mesečno.\nDa bi se, međutim, zadovoljili zahtevi poslodavaca za više prekovremenih časova u određeno doba godine, biće im omogućeno da u jednom mesecu traže od zaposlenih da rade do 100 časova prekovremeno ( ostalih meseci broj prekovremenih časova bio bi smanjen ) ili do 80 prekovremenih časova mesečno, ako bi poslovanje zahtevalo da se prekovremeni časovi produže u toku dva meseca tokom godine.\nOčekuju se veoma burne diskusije u udruženjima poslodavaca i pojedinim velikim kompanijama, koje smatraju da je prekovremeni rad deo japanske korporativne kulture i da ga nije moguće tako lako ograničiti.\nU Japanu je veliki broj slučajeva takozvanog karošija ( karoši 過労死 – smrt od preteranog rada ), jer postoje veliki rizici oboljevanja od srčanih oboljenja i oboljenja mozga zbog prevelikog angažovanja na radnom mestu. Sve je više porodica koje tuže poslodavce zbog smrti njihovih članova, koji su bili preterano angažovani na poslu.\nDa bi se preduzeća privolela da poštuju ograničenja prekovremenog rada, pripremaju se zakonske obaveze većeg plaćanja prekovremenih časova, kao i ukidanje prakse da se, zbog specifične prirode delatnosti, građevinarstvo i transport izuzimaju iz ograničenja prekovremenog rada.


Ostale vesti, 19.11.2013, 07:23 AM\nGoogle će morati da plati 17 miliona dolara zbog nedozvoljenog praćenja računara korisnika Apple-ovog browser-a Safari prilikom poseta korisnika sajtovima koji su u Google-ovoj DoubleClick oglasnoj mreži tokom 2011. i 2012. godine. U avgustu prošle godine, kompanija se saglasila da plati kaznu u iznosu od 22,5 miliona dolara američkoj Federalnoj trgovinskoj komisiji (FTC).\nPrema tužbi 37 američkih država i Okruga Kolumbija, Google je ignorisao izbor korisnika Apple-ovog browser-a Safari i podrazumevana podešavanja privatnosti browser-a koja se odnose na praćenje i blokiranje kolačića (cookies) treće strane izmenom DoubleClick koda zahvaljujući kojoj su zaobilažena podešavanja browser-a i korišćeni kolačići za praćenje aktivnosti korisnika bez njihovog znanja i pristanka.\n“Korisnici bi trebalo da znaju da li neke druge oči surfuju internetom sa njima. Praćenjem miliona korisnika bez njihovog znanja, Google je povredio ne samo njihovu privatnost, već i njihovo poverenje“, kaže se u izjavi njujorškog javnog tužioca Erika Šnajdermana.\nKolačići (cookies) pružaju oglašivačima informacije o aktivnosti korisnika na web sajtu, a određena vrsta kolačića omogućava oglašivačima i dugotrajno praćenje korisnikovih aktivnosti na internetu. Čak i ako niste posetili sajt kompanije koja je postavila takozvane third-party kolačiće u vaš browser, ona će moći da prati vaš boravak na internetu.\nOvakva praksa praćenja korisnika je dugo osporavana pre nego što su mnogi browser-i ponudili korisnicima mogućnost da onemoguće praćenje na ovaj način.\nU saopštenju kompanije Google koje je objavljeno ovim povodom izraženo je zadovoljstvo zbog postignute nagodbe. Kompanija se prihvatajući uslove sporazuma saglasila da neće ignorisati podešavanja browser-a koja se tiču blokiranja kolačića, osim u slučajevima kada je to neophodno zbog otkrivanja ili sprečavanja prevara ili drugih bezbednosnih problema. Kompanija je takođe prihvatila da pruži korisnicima više informacija o kolačićima kao i o tome kako se njima može upravljati.


Zajednički kandidat opozicije da bude nestranača ličnost\nPredsednik Demokratske stranke (DS) Bojan Pajtić izjavio je da bi zajednički kandidat opozicije na predstojećim predsedničkim izborima u Srbiji trebalo da bude nestranačka ličnost.\n„Mora da bude zajednički kandidat opozicije, verovatno nestranačka ličnost, kako bi se svi (sve stranke) koncentrisali oko potpune podrške kandidatu“, kazao je Pajtić za TV N1.\nNa pitanje da li predsednik SDS-a i bivši predsednik Srbije Boris Tadić može da bude zajednički kandidat opozicije, Pajtić je rekao da neko ko nije član nijedne stranke ima veće šanse.\n„Mislim da treba da bude nestranački kandidat, da bi ga sve stranke podržale… Važno je da se postigne konsenzus… Važno je da mi zajednički pobedimo na tim izborima kandidata pozicije“, naveo je on.\nKomentarišući pismo koje je ranije uputio članstvu DS-a, a u kome je, izmedju ostalog, predložio reintegarciju stranaka evropske orijentacije, Pajtić je naveo da DS mora da ima širok rezon saradnje s drugim strankama, sa onima koji su derivati DS.\nNa pitanje kako pre nekoliko meseci ranije nije postignut dogovor sa Borisom Tadićem i Čedomirom Jovanovićem o zajedničkom nastupu na parlamentarnim izborima, na jednoj listi, Pajtić je naveo da bi to bilo teško objasniti biračima.\n„Procena je bila da je bilo komplikovano gradjanima da objašnjavamo zašto smo bili jedna stranka, pa sada nismo jedna, a hoćemo da budemo jedna lista, za to bi nam trebala cela kampanja“, naveo je Pajtić.\n„Važno je da se mi saberemo, zbog toga DS ima obavezu da obuhvati korpus stranaka koje su slične i koje mogu napraviti balans vladajućem režimu“, kazao je lider DS-a.\nOn je dodao da se zbog toga koncentrišu na predsedničke izbore i da mora da bude zajednički kandidat opozicije.\nGovoreći o svojoj kandidaturi za predsednika stranke na stranačkim izborima, Pajtić je kazao da je siguran da će pobediti, a da će ostale kandidate kooptirati u predsedništvo stranke.\nIzbori u Demokratskoj stranci održavaju se 24. septembra.\nPrvi put članstvo će dobiti priliku da bira predsednika stranke na direktnim izborima.\nU trci su četiri kandidata: Bojan Pajtić, nekadašnji potpredsednik Dragan Šutanovac i dva kandidata koji su bili članovi vlade u senci, Zoran Lutovac i Srboljub Antić.


OKCe pokreće Omladinsku televiziju - oradio.rs\nOKCe pokreće Omladinsku televiziju\nOmladinski kreativni centar OKCe iz Novog Sada pokrenuo je nedavno omladinsku televiziju na kojoj će, između ostalog, biti emitovana i emisija o mladima u preduzetništvu. Za ovaj poduhvat, oni su prošlog meseca okupljali kreativni tim, a planiraju da osmisle još niz zabavnih i korisnih sadržaja koje će emitovati na internetu.\nLjubomir Miljević, koordinator marketing tima, za Oradio kaže da je prva emisija koju su osmislili za zadatak dobila da prikaže svet mladih u poslovanju.\n"Emisija je posvećena dobrim primerima mladih koji su se ostvarili u preduzetništvu, bez obzira na oblast. Pozvali smo mlade da nam se priključe, da donesu sveže ideje za ovu i druge emisije i da sve to realizuju", objašnjava Ljubomir.\nPrema njegovim rečima, ideja da pokrenu Omladinsku TV rodila se iz potrebe da postoji medijski sadržaj koji prave mladi za mlade.\n"Takvog medijskog sadržaja u Srbiji ima, ali to ni izbliza nije dovoljno. Hteli smo da pružimo mladima dodatni medijski prostor, da se čuje njihov glas i da imaju veći domet. U okviru Omladinskog kreativnog centra imamo jedan potpuno funkionalan studio za digitalnu, audio-vizuelnu produkciju, odakle ćemo emitovati program", kaže Ljubomir.\nKao i druge ustanove u vreme pandemije i Centar OKCe je svoje aktivnosti preneo na internet. To je mesto na kojem će ubuduće biti emitovane i emisije koje budu producirali.\n"Zbog epidemiološke situacije, većinu našeg programa smo prilagodili online sferi i podatke kako da učestvuju naši pratioci mogu pronaći na našoj stranici. Na internetu će se, bar za sada, naći i naša televizija", najavljuje sagovornik Oradija.\nLjubomir kaže da bi, ukoliko već imaju medijski sadržaj namenjen mladima, oni trebalo da budu ti koji bi morali sve to da osmisle i izvedu.\n"Sadržaj treba prilagoditi temama koje su mladima važne i oni tu najviše moraju da se pitaju. Prva emisija posvećena je mladima u preduzetništvu koji su uspeli da se izbore za svoje mesto, pa ćemo u tom stilu osmišljavati i druge sadržaje", kaže Ljubomir.\nPrema njegovim rečima, program Omladinskog kreativnog centra OKCe prilagođavaće se i dalje epidemiološkoj situaciji i opstaće uprkos svemu jer su, kako tvrdi i do sada realizovali većinu planiranih aktivnosti.\nLjubomir kaže da je OKCe mesto gde mladi mogu dobiti neophodnu podršku da ostvare i razviju svoje kreativne potencijale.\n"Od pre tri godine, kada smo osnovani, mi mladima nudimo zajednički radni prostor u kojem se nalaze konferencijska sala, soba za zabavu, sala za kurseve, radionice i predavanja. Osim toga, oni kod nas mogu da pohađaju brojne kurseve, radionice i predavanja koji su posvećeni napredovanju na ličnom i profesionalnom planu. Mi sve kojima je potrebna pomoć i konsultujemo i dajemo im pravne, ekonomske i administrativne savete, a kod nas mogu da pronađu i svu tehničku opremu za organizaciju, razvoj i izvođenje događaja", kaže Ljubomir Miljević.\nRadionica "Uradi sam" o ručnoj izradi proizvoda\nOmladinski kreativni centar organizuje radionicu "Uradi sam", a kao specijalni gost dolazi putujući majstor iz Poljske Peter Pirx u nedelju,…\nOKCE: Mesto za pokretanje novih inicijativa\nOmladinski kreativni centar OKCE nedavno je otvorio svoja vrata mladima Novog Sada. Nakon skoro tri godine od početka radova, Nikola Srdić je…\nO dobrim i lošim stranama ograničenja\nRadionica za mlade, na kojoj će biti reči o ograničenjima koja sami sebi postavljamo, održaće se u sredu, 19. jula…\nBesplatna radionica upravljanja vremenom\nDa li ste u poslednje vreme mnogo zauzeti i ne stižete da se posvetite prijateljima, momku ili devojci ili školi?…\nMlade žene koje žele da razviju svoj biznis u sferi informacionih i komunikacionih tehnologija mogu da se prijave na obuku…


“ON JE IZGUBIO KOMPAS” Dodik ističe da Incko više ništa ne može da nametne - Srpskainfo\nNjega nešto popali u Sarajevu i on odmah počne da reaguje kao iz vedra neba. Vjerovatno oni u Sarajevu to od njega traže, rekao je Dodik komentarišući prijetnje Incka da će nametnuti zakon o negiranju geoncida ako ne bude usvojen do 11. jula naredne godine.\n“SINOĆ JE NAPISANO RJEŠENJE” Dodik potvrdio da će mu Milan Tegeltija biti savjetnik\n– Kakva je to priča o tome da na silu nešto nekome namećete. Da li to u Evropi tako rade – upitao je Dodik.\n– On hoće da se vrati da dobije još koju godinu mandata i spreman je da se dodvori muslimanima od kojih vjerovatno prima već ozbiljne apanaže – istakao je Dodik.


Panama - najnovije vesti - Naslovi.net #9\nParižani u narandžastom:Podrška spasiocima s Akvarijusa\nMondo subota, 6. oktobar 2018.\nViše hiljada ljudi, većinom obučeni u narandžastu boju koja simboliše prsluke za spasavanje, okupili su se danas u Parizu u znak podrške privatnom humanitarnom brodu Akvarijus koji spasava migrante.\nBrod spasava izbeglice i emigrante iz Afrike i Bliskog istoka na opasnom putu ka Evropi preko Sredozemnog mora, a koji se nalazi u francuskim teritorijalnim vodama. "Spasavanje života: dužnost, ne zločin" i "Spasite... »\nB92: Hiljade ljudi na protestu podrške humanitarnom brodu FOTO\nGLUMICA JOVANA STOJILjKOVIĆ Uspeh je biti u miru sa sobom\nDnevnik subota, 6. oktobar 2018.\nSerija o generaciji u tridesetim godinama, o drugarstvu, ljubavi, ali i nostalgiji zbog mladosti koja se iskrada „Jutro će promeniti sve“, emitovaće se na Radio-televiziji Srbije od 8. oktobra - ponedeljkom, utorkom, sredom i četvrtkom od 22.00 sata.\nMeđu impresivnom glumačkom postavkom Nikola Rakočević, Andrija Kuzmanović, Isidora Simijonović, Anita Mančić, Nebojša Dugalić, je i Jovana Stojiljković, mlada glumica koja iza sebe ima puno nagrada i zapaženih uloga. Jovana je... »\nMenem nije kriv za šverc oružja u Hrvatsku\nDanas petak, 5. oktobar 2018.\nArgentinski Kasacioni sud je oslobodio bivšeg šefa države Karlosa Menema optužbe da je švercovao oružje u Hrvatsku i Ekvador pre više od dve decenije, za šta je 2013. bio proglašen krivim, javlja danas AP.\nOsamdesetosmogodišnji Menem je bio osuđen na sedam godina zatvora zbog slanja u Venecuelu i Panamu više od 6.000 tona oružja, koje je završilo u Hrvatskoj i Ekvadoru. Argentini je bio zabranjen izvoz oružja u Ekvador, jer je... »\nSputnik četvrtak, 4. oktobar 2018.\nGrupa „SOS Mediterane“ navodi da je „Akvarijus“ svratio u Marsej dok čeka novu zastavu i „rešen je da otplovi što je pre moguće“, prenosi Tanjug. Ta humanitarna organizacija pozvala je vlasti evropskih zemalja da pronađu novu... »\n125 Kilometara daleko od obale na otvorenom moru, tinejdžer (19) preživeo sedam nedelja (video)\nSrbija danas ponedeljak, 24. septembar 2018.\nAdilang je bio zaposlen kao čuvar "romponga" - drvenog splava sa kolibom, koji se koristi za pecanje.\nTinejdžer iz Indonezije preživeo je oko sedam nedelja plutajući u ribarskom čamcu koji se otkačio iz pristaništa. Roditelji 18-godišnjeg Aldija Novela Adilanga i Konzulat Indonezije u Japanu saopštili su da je mladića spasao... »\nB92 utorak, 25. septembar 2018.\n1345 - Nakon tri godine bezuspešnih pokušaja, srpski car Dušan osvojio je Ser, čime je došao u posed puteva koji su vodili u Trakiju i ka poluostrvu Halkidiki, gde se nalazi Sveta Gora. 1493 - Kristofor Kolumbo (Cristoforo Colombo) isplovio je iz luke Kadis na drugo putovanje u Novi svet, koji je... »\nRTV: Vremeplov: Zaplovio Kolumbo\nVesti online ponedeljak, 24. septembar 2018.\nAldi Novel Adilang (19) bio je na ribarskom splavu 125 kilometara od indonezijske obale sredinom jula kada se zbog jakog vetra otkinuo konopac sidra. Budući da splav nema motor niti vesla, tinejdžer je otplovio hiljade kilometara... »\nB92 ponedeljak, 24. septembar 2018.\nRadio 021: Tinejdžer preživeo 49 dana na moru bez ikoga\nN1 Info: Tinejdžer preživeo 49 dana na moru bez ikoga\nNovi magazin ponedeljak, 24. septembar 2018.\nAldi Novel Adilang (19) bio je na ribarskom splavu 125 kilometara od indonezijske obale sredinom jula kada se zbog jakog vetra otkidao konopac sidra. Budući da splav nema motor niti vesla, tinejdžer je otplovio hiljade kilometara... »\nOd sad bez brodova humanitarnih organizacija kod Libije\nBlic ponedeljak, 24. septembar 2018.\nPomorska administracija Paname (PMA) ukinula je registraciju broda za pretragu i spasavanje "Akvarijus 2" što znači da ubuduće neće više biti brodova humanitarnih organizacija kod obale Libije. "Akvarijus 2" je jedini preostali spasilački brod humanitarnih organizacija koji deluje u centralnom delu... »\nDanas pre 5 sati još 4 povezane


Tahiri i Stefanović o principima nastavka dijaloga\nU Bruxellesu je nastavljen dijalog između Srbije i Kosova koji se od marta vodi uz posredovanje Evropske unije, a koji je bio prekinut krajem septembra. Predstavnica kosovačkog pregovaračkog tima Edita Tahiri je kazala da službena Priština ima prihvaćen zakon o zajedničkom upravljanju granicom .\n“Mi već imamo zakon o itegriranom upravljanju granicom kao i nacionalnu strategiju o tome. Mi smo prihvatili takav koncept i zalažemo za dogovor koji bi oslikavao evropske zakone o zajedničkom upravljanju granicom . Ipak, svaka namjera politizacije ovih pregovora s naše strane neće biti prihvaćena” rekla je Tahiri dolazeći na nastavka dijaloga.\nGlavni pregovarač vlade Srbije Borislav Stefanović je izjavio da će se razgovarati i o problemima u primjeni već dogovorenog, pri čemu " ni jedno od rješenja ne može mijenjati ustavnu poziciju Srbije i Rezoluciju 1244".


Gračanica: Opljačkane kuće Slavka i Milana Dančetovića\nKuće Slavka i Milana Dančetovića u Gračanici, kao i Miroslava Simića, opljačkane su sinoć, nešto pre 19 časova. Lopovi su odneli novac i zlatni nakit.\nZa čistiji vazduh na Kosovu EU ulaže 80 miliona evra\nEvropska unija saopštila je danas da ulaže više od 80 miliona evra u poboljšanje kvaliteta vazduha na Kosovu.\nPristalice Samoopredeljenja i danas protiv dolaska Vučića u Tiranu\nPristalice Centra Pokreta Samoopredeljenje u Albaniji okupili su se u centru Tirane, u blizini hotela u kojem razgovaraju predsednik Srbije Aleksandar Vučić, premijeri Albanije i Severne Mekadonije Edi Rama i Zoran Zaev.\nJoš jedan neuspešan sastanak Mustafe i Kurtija\nZavršen je još jedan sastanak izmedju lidera Samopredeljenja i DSK, Aljbina Kurtija i Ise Mustafe, ali se ovoga puta niko nije obratio novinarima ispred Skupštine Kosova.\nPrijava koju je ambasadorka Kosova u SAD Vljora Čitaku podnela protiv ministra spoljnih poslova Srbije Ivice Dačića nije dospela na dnevni red Saveta bezbjednosti UN jer su se tome usprotivili ambasadori Rusije i Kine, objavile su "Večernje novosti".\nKP: Srbin povređen u saobraćajnoj nesreći\nU saobraćajnoj nesreći koja se dogodila nakon ponoći u četvrtak, u selu Stanovce kod Vučitrna, povređen je Srbin, navodi se u 24-časovnom izveštaju Kosovska policija.\nKurti: Dogovor je moguć\nLider Pokreta Samoopredeljenje, Aljbin Kurti, izjavio je da je dogovor sa Demokratskim savezom Kosova (DSK) o novoj Vladi, moguć i potreban.\n"Rešenje za Kosovo na osnovu Rezolucije 1244 SB UN"\nŠef ruske diplomatije Sergej Lavrov tvrdi da je Evropska unija pokazala nemoć da reši kosovsko pitanje i podseća da je dijalog Beograda i Prištine u Briselu zamro i da se već duži period ne vide pomaci.\nOptužnica kojom je obuhvaćeno šest osoba za umešanost u ubistvo lidera Građanske inicijative SDP Olivera Ivanovića više podseća na "Sizifovo mučenje", nego na pravni akt, rekao je za Kosovo Onlajn branilac optuženog Marka Rošića advokat Mahmut Haljimi.\nPredsednik Aleksandar Vučić izjavio je danas, po završetku samita o "malom Šengenu" u Tirani, da su na sastanku donesene važne odluke za unapređenje trgovinske razmene tri zemlje, koje će biti potpisane u Podgorici ili Beogradu, u zavisnosti od dogovora. Albanski premijer Edi Rama istakao je da su se sastali kako bi izgradili most između prošlosti koja deli zemlje u regionu i budućnosti koja ih ujedinjuje.\nGužve na prelazima između Srbije i Kosova u večernjim satima nešto su manje nego tokom dana kada se na Merdaru u kolini čekalo više od četiri sata.\nDonja Bitinja ponovo bez vode zbog izgradnje MHE\nMeštani sela Donja Bitinja ponovo su ostali bez vode zbog nastavka izgradnje minihidrocentrale na reci Lepenac. Vodu za piće nemaju već sedam dana, a svoje nezadovoljstvo juče su iskazali organizovanjem protesta – jednog u blizini radova na Lepencu i drugog ispred zgrade opštine u Štrpcu.\nPredsednici Srbije i Crne Gore Aleksandar Vučić i Milo Ðukanović i premijeri Albanije i Severne Makedonije Edi Rama i Zoran Zaev, obišli su jutros Drač, koji je najviše stradao u nedavnom zemljotresu koji je pogodio taj deo zemlje, prenosi Tanjug.\nZvečan: Priveden Srbin zbog teškog ubistva\n"Mržnja prema Vučiću, mržnja prema budućnosti"\nDirektor Kancelarije za Kosovo i Metohiju Marko Đurić izjavio je danas da mržnja raznih ekstremista iz Prištine, uključujući i advokata Toma Gašija prema predsedniku Srbije Aleksandru Vučiću, predstavlja mržnju prema miru i budućnosti.\n"Kosovo i Metohija je medijska meka"\nNovinar i književnik Živojin Rakočević dobitnik je nagrade "Aleksandar Tijanić". Gostujući u Jutarnjem programu RTS-a, Rakočević je rekao da se bez borbenosti ne može nigde živeti, a da je "Kosovo i Metohija medijska meka".\nGračanica: Dogovoreno da se građani samoorganizuju u zaštiti od lopova\nJedan deo Gračanice bez struje zbog nevremena\nZbog kvara na električnoj mreži koji je nastao usled jakog nevremena meštani jednog dela Gračanice nemaju struju.\nGračanica: Opljačkana porodica Miladinović\nLopovi su u subotu opljačkali još jednu kuću u centru Gračanice, a ovoga puta upali su u dom Milana Miladinovića i odneli novac i zlato, saznaje Kosovo Onlajn.\nOptužnice za dve žene sa Kosova koje su se pridružile ISIS-u\nSpecijalno tužilaštvo Kosova podiglo je dve optužnice zbog organizovanja i učestvovanja u terorističkoj organizacji ISIS, prenosi Ljajmi.\nĐurić: Ne bih se iznenadio da bude novih izbora na Kosovu\nNiko ne zna da li će i kada biti formirana vlada u Prištini, a možda će doći i do novih izbora na Kosovu, izjavio je danas direktor Kancelarije za Kosovo i Metohiju Marko Ðurić i istakao da to najviše zavisi od stranog faktora, prenosi Tanjug.\nSamoopredeljenje i DSK bez dogovora tri dana pre sednice\nDemokratski savez Kosova i pokret Samoopredeljenje uložiće narednih dana poslednje napore kako bi postigli koalicioni sporazum za formiranje sledeće kosovske vlade, prenosi prištinska štampa i dodaje da su dve strane i dalje u nesaglasju oko mesta budućeg kosovskog predsednika, kada Hašimu Tačiju istekne mandat 2021 godine.\nNi posle dva meseca nema rezultata analize uzoraka sa koverti sa glasovima pristiglih na Kosovo iz Srbije, zbog kojih su se službenici Centralne izborne komisije u Prištini požalili na alergije i svrab, kao i sumnju u trovanje.\nPopović: Ovo nisu samo obične pljačke\nPredsednik Opštine Gračanica Srđan Popović održao je sastanak sa predstavnicima Policije Kosova i Kfora povodom učestalih krađa na području te lokalne samouprave. Odlučeno je da policija i Kfor povećaju vidiljivost na terenu, kazao je Popović nakon sastanka.\nMaljići: Staro rivalstvo između Samoopredeljenja i DSK ometa postizanje sporazuma\nSamoopredeljenje i Demokratski savez Kosova imaju dve opcije, da se dogovore oko zajedničke vlade ili da se ide na nove izbore, ocenjuje u izjavi za Kosovo Onlajn politički analitičar Škeljzen Maljići, uz podsećanje da je konstituitivna sednica Skupštine Kosova zakazana za četvrtak.


"Iz ugovora o koncesiji objavljene samo formalnosti" - Bizlife.rs\n„Iz ugovora o koncesiji objavljene samo formalnosti“\n12:33 Beograd, 28/04/2018\nUgovor Vlade Srbije i francuskog Vansija o koncesiji za beogradski Aerodrom verovatno nikad neće biti objavljen, iako je to zakonska obaveza, smatraju stručnjaci za strane investicije.\nBušatlija kaže da je Aerodrom „Nikola Tesla“ akcionarsko društvo i da njegovo poslovanje mora biti javno. Ocenio je da Aerodrom koji je prošle godine imao profit od 30 miliona evra, nije trebalo ni davati u koncesiju jer se to ne radi s profitabilnim kompanijama.\n„Ne zna se šta će graditi Vansi za obećanih 730 miliona evra investicija, jer se za taj novac može izgraditi potpuno novi aerodrom kao što je sadašnji i aerodromska zgrada veća od sadašnje koja bi mogla da primi 20 miliona putnika, ali to je nepotrebno jer nisu iskorišćeni kapaciteti ni sadašnje“, rekao je Bušatlija, dodajući da Aerodromu nije potrebna ni nova pista jer se ne koristi 80 odsto sadašnjeg kapaciteta.\nBušatlija je rekao da će godišnja koncesiona naknada koju će plaćati Vansi zavisiti od broja putnika na beogradskom aerodromu koji, po njegovoj proceni, ne može da dostigne očekivanih 12 miliona.\n„Zemlja kao što je Srbija, sa 7,5 miliona stanovnika, prošle godine je imala oko 1,5 miliona turista koji su ostvarili svega tri miliona noćenja, što je u proseku dva noćenja po turisti, a osim toga i računa se da samo njih 10 odsto putuje avionom“, rekao je Bušatlija.\nVansi je, kako je istakao, uzeo koncesiju računajući na uspešeno poslovanje Er Srbije, ali analitičari sumnjaju da može da opstane ta aviokompanija u vlasništvu Vlade i Etihada. „Velika je nepoznanica kakve će država imati obaveze prema Vansiju ako Er Srbija bankrotira, poput Er Berlina gde je suvlasnik bio Etihad“, kazao je Bušatlija.\nSavetnik za strana ulaganja Milan Kovačević je rekao za Betu da je ugovor o koncesiji za beogradski aerodrom „konačno registrovan mesec dana posle potpisivanja“, ali su objavljeni samo formalni podaci, a ne i suština sadržana u 21 prilogu, koju, kako je ocenio, „verovatno nikad nećemo ni saznati“.\n„U podacima o registraciji ugovora navodi se da je pet aneksa tajna, a među njima i onaj koji se odnosi na ličnosti i poslovne tajne. Teško je razumeti o kojim ličnostima je reč“, rekao je Kovačević.\nNeobično je i to, kako je rekao, što će onaj koji će sprovoditi koncesiju biti društvo sa ograničenom odgovornšću i malim kapitalom, a koncesiju je dobio francuski Vansi, pa je pitanje ko stoji iza tog posla.\nUgovor o koncesiji popisan je 22. marta, pošto je Vansi pobedio na tenderu s ponudom od 501 miliona evra za koncesiju na 25 godina, uz investicionu obavezu od 732 miliona evra i plaćanje godišnje takse od 4,4 miliona do 15 miliona evra.


Inđija: Testiranja počela u ponedeljak, danas početak priprema\nFudbaleri i stručni štab superligaša Inđije okupili su se u ponedeljak, kako bi obavili neophodne lekarske preglede za početak zimskih priprema, a za danas je zakazan i prvi trening.\nZimske pripreme fudbaleri Inđije započinju danas, a prvom treningu prethodila su neophodna testiranja prvotimaca koja su započela u ponedeljak. Okupljanju igrača prisustvovao je stručni štab na čelu sa Dejanom Čelarom, koji je tom prilikom istakao da je zadovoljan činjenicom da su njegovi igrači na početak priprema došli spremni:\n’’Želeli smo pre Božića da završimo lekarske preglede i testiranja da bi mogli od 08. januara da krenemo sa treninzima. Još nisu izvedeni rezultati testova, ali se već vidi da su momci poštovali program treninga koji su dobili za prelazni period i da su došli spremni na testiranja i početak priprema. Grupu igrača koji će ostati u klubu sam izabrao ja, uveren da mogu da odgovore zahtevu i da uz nekoliko novih kvalitetnih pojačanja oforme jedan novi konkurentniji tim koji će se verujem izdići iznad crte i igrati kvalitetan fudbal. Igrači koji odlaze iz kluba sigurno imaju kvalitet da igraju u Super ligi, zato je bolje i za njih i za klub da pronađu sredinu gde će više igrati i biti zadovoljniji. Sve su to odlični momci, profesionalci, sa kojima nisam imao ni najmanji problem, prosto u svlačionici je bilo previše igrača i razumljivo je da je veća grupa onih koji nisu bili u prvom planu bila nezadovoljna statusom. Dolazaka neće iz tog razloga biti mnogo, samo igrači koji su nam potrebni na određenim pozicijama i koji će verujem pojačati konkurenciju i kvalitet ekipe. U narednim danima ćete dobijati informacije, pregovori su u toku, sportski direktor Ivović ih vodi sa igračima za koje smo zaključili da su nam potrebni i koje želimo da dovedemo.’’\nEkipa Inđije je jesenji deo sezone završila na 16. mestu superligaške tabele, sa 18 osvojenih bodova na svom kontu.


Bušu porasla popularnost - 2003-12-23\n23 decembar, 2003\nAnketa javnog mnjenja, koju su sproveli list Vašington post i amerièka televizijska mreža Ej Bi Si, ukazala je da pedeset i devet posto Amerikanaca podržava naèin na koji predsednik Buš obavlja svoju dužnost. To je najveæi stepen podrške predsedniku od avgusta meseca, kada su napadi na amerièke vojnike u Iraku uticali na smanjenje podrške amerièkom prisustvu u Iraku. Šezdeset posto ispitanih podržava naèin na koji Buš rukovodi situacijom u Iraku, što je za 12 odsto više u odnosu na prošli mesec, posle nenajavljene Bušove posete Bagdadu i hvatanja Sadama Huseina.\nPorast podrške javnosti zabeležen je na poèetku predsednikovih priprema za kampanju, kojom æe nastojati da zadrži svoj položaj. Kada bi se izbori sada održali, predsednik Buš bi pobedio bilo kog kandidata Demokratske stranke. ... Od devet protivnika, nekadašnji guverner Vermonta, Hauard Din, uživa najveæu podršku za kandidaturu Demokratske stranke, delimièno zbog toga što se protivi ratu u Iraku.\nDemokrate takoðe kritikuju predsednika Buše zbog stanja privrede, a prema rezultatima anketa javnog mnjenja, svega nešto iznad pedeset odsto je zadovoljno tim stanjem. Veæina ispitanih ne odobrava naèin na koji Buš rešava probleme u obrazovanju, federalnom deficitu, i davanju olakšica penzionerima za nabavku lekova.


Praznično putovanje – šta posetiti u Sloveniji tokom novogodišnjih praznika – Galenika\nKako se stanje u pandemiji konstantno menja, prinuđeni smo da svoje slobodno vreme i planirana putovanja, prilagodimo situaciji u kojoj se nalazimo. Budući da se broj zemalja koje možemo posetiti tokom novogodišnjih praznika stalno menja, rešenje za jedan šarmantan vikend u novembru ili decembru, potražili smo u obližnjoj Sloveniji.\nSlovenija, članica Evropske unije, a nekadašnja Jugoslovenska republika, nepravedno je zapostavljena kod turista iz Srbije. Zemlja gde od Jadrana do Alpa možete stići za nekih sat vremena autom, danas vam može pružiti brojne zanimljivosti. Bilo da ste ljubitelji istorije, venecijanske arhitekture, mora i toplijih krajeva, zimovanja i skijanja, spa i wellness centara, prirode i čistog vazduha, božićnih marketa i novogodišnjih dešavanja, svoje afinitete možete zadovoljiti u obližnjoj Sloveniji.\nKako je situacija sa ulaskom u određene zemlje veoma promenjiva, obavezno pred organizaciju i samo putovanje, posetite zvaničan sajt ministarstva spoljnih poslova, www.mfa.gov.rs gde možete dobiti sve značajne informacije o putovanju kroz određenu zemlju tokom covid pandemije. Trenutno, za ulazak u Sloveniju, potreban vam je PCR, brzi antigenski test ili potvrda o vakcinaciji.\nŠta posetiti u Sloveniji tokom novogodišnjih praznika\nLjubitelji bajkovitih novogodišnjih i božićnih vašara, neće pogrešiti ako svoje poverenje poklone Sloveniji. Ukrašeni gradski centri, božićni marketi, novogodišnje tezge sa ponudom čokoladnih kolača, kuvanog vina, miris cimeta i karanfilića, klizališta na otvorenom, muzička dešavanja, samo su deo praznične ponude u obližnjoj Sloveniji. Ako vas zanima šta je zanimljivo za posetiti u Sloveniji tokom praznika, pročitajte tekst do kraja.\n≠ Doživite prazničnu bajku u Ljubljani\nVesela atmosfera, tokom novogodišnjih praznika, u Ljubljani doživljava vrhunac. Lubljana svojim šarmom i organizacijom mami brojne posetioce iz čitave Evrope, te poziva sve ljubitelje božićnog marketa, vašara, nove godine, muzike i kolača, da je posete. Uz samu Ljubljanicu kao i na brojnim trgovima možete kupiti brojne suvenire, kuvano vino, pečeni kesten i lešnik. Na tezgama možete pazariti hand made proizvode, suvenire, med, rakiju ili neke domaće dezerte. Tokom novogodišnjih praznika, Ljubljanu krasi hiljade raznobojih svetala, sijalica, ukrasa, lampiona, a poput novogodišnjih filmova, u Ljubljani je paljenje svetala u određenim delovima grada, prava atrakcija kako za turiste, tako i za lokalno stanovništvo. Najmlađi mogu uživati u brojnim predstavama koje su posvećene prvenstveno svecu putniku, Svetom Nikoli ili Deda Mrazu. Predstave se održavaju na nekoliko lokacija u gradu, a osim toga, u Ljubljani tokom zimskih praznika možete uživati i u Ledenoj bajci, dvorani kompletno dizajniranoj od leda, koju svake godine osmišljavaju brojni domaći i strani umetnici. Muzika greje dušu i telo, pa tako ljubljanski trgovi, Kongresni, Novi i Trg francuske revolucije, postaju mesto okupljanja bendova i muzičkih izvođača u čijim izvođenjima uživaju svi prisutni. Novogodišnju noć u Ljubljani, osim brojnih koncerata i predstava, ulepšava i čuveni vatromet iznad Ljubljanskog dvorca.\nAko su vam francuski, nemački i austrijski gradovi i božićni marketi daleko ili prosto želite da upoznate komšiluk, a ljubitelj ste Božića, vašara, novogodišnjih atrakcija, Ljubljana je pravi izbor za vas. Osim Ljubljane, sličan doživljaj imaćete i u Mariboru, mestašcu Škofja Loka, Kranju ili Kopru.\n≠ Skijajte u očaravajućim skijalištima Slovenije\nBilo da ste odličan skijaš, početnik ili uopšte niste obožavatelj ovog sporta, vreme provedeno na planinama u Sloveniji tokom novogodišnjih praznika, nudi jedinstveno iskustvo. Ski centri orijentisani su prema porodicama sa decom, ali i velikim obožavateljima i umetnicima u ovom sportu neće biti dosadno. Slovenija je poslednjih decenija ulagala u modernizaciju skijališta, te danas svojim posetiocima može ponuditi zanimljive ski staze. Interesantno je da od jednog do drugog skijališta možete stići za sat vremena, a ako želite da istražujete različita mesta i skijališta, možete uplatiti jedan ski pass koji će važiti za nekoliko slovenačkih skijališta ili pak možete uplatiti ski pass koji će obuhvatiti skijanje u Sloveniji, Italiji i Austriji. Kranjska Gora nudi odlične ski staze, hotele i kvalitetnu domaću hranu, Velika Planina, čest je izbor porodicama sa decom, gde se najmlađi mogu zabavljati i na sankama, Vogel predstavlja raj za ljubitelje sporta na snegu, Rogla nudi različite vidove zabave na sportu, dok Kanin nudi skijanje Iznad 2000 metara nadmorske visine. Ujedno, ovo slovenačko skijalište povezano je sa italijanskim Sella Nevea. Naravno, ako niste ljubitelj ovog sporta, postoje brojne zabavne aktivnosti koje će vas zabaviti tokom boravka u Slovenačkim skijalištima.\nMožda najlepši period za posetu ovog dela Evrope i Slovenije jeste upravo u vreme praznika, božićnog vašara i adventa, kada svi gradovi postanu idilično ukrašeni i veseli i spremni na sve, da bi zabavili svoje posetioce. Ako uživate u skijanju, snegu, ukusnoj hrani, mirisu cimeta i novogodišnjoj čaroliji, Slovenija za vreme praznika je prava destinacija za vas.\n≠ Prošetajte obalom mora u Kopru i Piranu\nSlovenačka obala nepravedno je zapostavljena od srpskih turista. Koper i Piran, dva autentična stara grada na Jadranskom moru, svojim kaldrmisanim uskim ulicama, šarenim fasdama, venecijanskom arhitekturom i nešto višom temperaturom nego na severu, tokom prazničnih meseci, mogu pružiti jedno totalno nesvakidašnje iskustvo svojim posetiocima. Srednjovekovni trgovi i zgrade, koje će vas podsetiti na italijanske ili francuske mediteranske gradove, ukrašeni su brojnim lampionima, sijalicama, a na gradskim trgovima se održavaju brojne novogodišnje manifestacije. Šarmantni i fotogenični gradovi, posetiocima će pružiti priliku da uživaju u klasičnim novogodišnjim aktivnostima, ali i u mirisu mora, srednjovekovnoj arhitekturi, drugačijoj kulturi življenja.\nAko vam nedostaju mediteranski gradovi i njihova arhitektura i energija i priča koju pričaju, kao i miris mora, ako volite novogodišnju atmosferu, ali niste ljubitelji gradskih gužvi tokom praznika, šetnja i kafa u ovim gradovima u Sloveniji, biće pravo uživanje za vas.\nSavet plus za putovanje po Sloveniji\nKako su nam praznična putovanja pristigla, a s njima i hladni, zimski dani, obavezno je obogatiti putnu apoteku i njen sadržaj. Na putovanjima najmanje volim da mi curi nos, da me boli glava, da osećam prehladu u vazduhu, zato sa sobom u putnoj apoteci obavezno imam Defrinol Forte, koji je prva odbrana od glavobolje, gripa, prehlade. Takođe na svoja putovanja, posebno zimska, često nosim Paracetamol, budući da ga mogu koristiti za brojne bolove, temperaturu, ali i za klasičnu prehladu i grip. Kako smo na putovanjima veoma aktivni, zimi u putnoj apoteci mi se nalazi i Vitup B12, koji odlično deluje na stanje umora i iscrpljenosti. Obavezan saveznik na putovanju, posebno u hladnijim mesecima, svakako mi je i Pantenol pena, koja odlično pomaže koži izloženoj hladnoći i vetru.\nSlovenija, zemlja iz komšiluka, danas, kao jedna od najčistijih i najuređenijih zemalja Evrope i sveta, svojim posetiocima može pružiti brojne zanimljivosti. Ako se odlučite da je posetite u zimskim mesecima, tokom prazničnih dana, možete uživati u veoma šarenolikom i različitom sadržaju, u svim delovima ove lepe, male države.\nŠta ste vi posetili u Sloveniji i koji deo ove zemlje vas je oduševio? Podelite to sa nama u komentarima.\nObjavljeno: 22. Nov. 2021.\nVikend u Minhenu – hranu i piće koje ne smete propustiti u prestonici Bavarske\nU podnožju Alpa, u južnim krajevima Nemačke, ukrašen brojnim bajkovitim dvorcima, smestio se grad bogatog kulturno istorijskog nasleđa. Jedan od najvećih i najrazvijenij\nTop 5 skrivenih atrakcija u rimu\nItalija, kao večna inspiracija za putovanja, toliko toga različitog može ponuditi svojim posetiocima. Često se pitam koji me kraj najviše inspiriše i koji deo zemlje vol


Tanjug 22. septembra 2021. 18:26\nNOVI SAD – Važnost partnerstva Srbije i EU u oblasti poljoprivrede ogleda se u tome što se izvoz srpskih poljoprivrednih proizvoda na evropsko tržiste u poslednjih 10 godina udvostručio, a da je u 2020. ukupan pozitivan bilans iznosio 1,9 milijardi DOLARA, naveli su danas šef delegacije EU u Beogradu Emanuele Žiofre i ministar poljoprivrede Branislav Nedimović.\nOdrživa proizvodnja hrane u izazovima klimatskih promena, ekoloških problema i kovid pandemije je ono što je naš zadatak, jer svi mi imamo značajnu ulogu i odgovornost za bezbedniju budućnost. Zato kroz IPARD programe pomažemo i srpskim poljoprivrednicima da dostignu kolege iz Evropske unije i da budu konkurentni. Obezbedili smo 230 miliona evra poljoprivrednicima kako bi mogli da ulažu u povećanje imovine, nove traktore I mehanizaciju, u preradu i plasiranje proizvoda – rekao je ambašador Emanuele Žiofre.\nMinistar Nedimović i ambašador Žiofre saglasili su se da Vlada Srbije i EU treba da posvete dodatni napor kako bi novac iz IPARD programa brže stizao do poljoprivrednike, ali i u strožiju kontrolu hrane i jačanje laboratorija kako bismo lakše dostigli standarde Evropske unije.


Penzije redovne, starosna granica ostaje\nPoslanik PUPS-a u Skupštini Srbije Momo Čolaković kaže da će penzije i dalje biti redovno isplaćivane i da ono što je potpisano i dogovoreno koalicionim sporazumom mora da se ispoštuje, bez obzira na pritiske spolja.\n- To pre svega znači redovnost isplata penzija koje će pratiti, kako je zakonom i predviđeno, rast zarada u javnom sektoru. Penzijski sistem je već pretrpeo velike reforme koje u mnogim sektorima još nisu započete, tako da očekujemo da pre svega dođe do ekonomskih reformi - kazao je on.\nČolaković je potvrdio da će PUPS uputiti novoj vladi predlog zakona o socijalnom preduzetništvu, kako bi se našlo uhlebljenje za oko 100.000 radno sposobnog stanovništva, pre svega, onih starosti između 50 i 60 godina, koji su ostali bez posla i koje poslodavci u ovim godinama neće ponovo da zapošljavaju.\nPrema njegovim rečima, čim zakon, koji je inače pripremljen, prođe vladu, biće upućen poslanicima u Skupštinu.\nNova vlada treba socijalnu dimenziju da uvažava kao ekonomsku, pa tako ni penzije ne mogu biti socijalna, nego ekonomska kategorija, što će biti prioritet u radu novog ministra rada i potpredsednika vlade Jovana Krkobabića, kazao je Čolaković.


Žanić: Još jedna kampanja protiv organizacija i medija koji ne rade u svrhu promovisanja vladajućih stranaka - Dijalog.net\nNaslovna Vesti Srbija Žanić: Još jedna kampanja protiv organizacija i medija koji ne rade u svrhu promovisanja vladajućih stranaka\nBeograd, 28. jul 2020. – Izvršna direktorka Fonda za humanitarno pravo (FHP) Ivana Žanić izjavila je FoNetu kako nije sporno zakonsko pravo države da proverava bankarske transakcije bilo kog pravnog lica.\nDodaje da je sporan spisak medijskih kuća koje nisu prorežimski orijentisane i spisak nevladinih organizacija koje se bave zaštitom ljudskih prava.\nDržava ima pravo da proverava bankarske transakcije, ponovila je ona, ali ovo može da se tumači kao neka vrsta pritiska na nevladine organizacije koje ukazuju na korupciju u vrhu vlasti, političku torturu ili u slučaju FHP, koje ukazuju na kršenja ljudskih prava u prošlosti i počinjene ratne zločine.\nŠto se tiče ranijih spiskova, dodala je Žanić, FHP je bio na spiskovima svih vlasti od svog osnivanja tako da je ovo još jedna kampanja protiv nevladinog sektora u Srbiji i medijskih kuća koje ne izveštavaju u svrhu promovisanja vladajuće stranke i onih stranaka koje su na vlasti.\nŽanić je ocenila da je rad FHP “generalno bio praćen tabloidnim izveštavanjem, bilo poluistinama ili iskrivljavanjem činjenica“, pa ne misli da će ih i ovaj put mimoići “ta vrsta pompeznog tabloidnog izveštavanja”.\nOznakeFond za humanitarno pravoIvana Žanićvladavina prava\nPrethodno AKS: Rešavanje ubistva advokata Ognjenovića je svojevrsni test za nadležne organe i državu\nSledeće Bodrožić: Ponovo je jedna organizovana grupa otela državu i podredila institucije svojim interesima i konstrukcijama\nBeograd, 28. jul 2021. – Ministarstvo privrede nanelo je novi udar pravnom sistemu …\nTop Tags Evropska komisija istraživanje Evropska unija mediji konkurs Civilno društvo Društvo evropske integracije Srbija i Evropska unija OCD lokalna samouprava mladi vladavina prava ljudska prava Vlada Republike Srbije


Press Online :: Fudbal :: Prvaku Evrope 23 miliona evra\nPrvaku Evrope 23 miliona evra\nNovi šampion Evrope u fudbalu mogao bi da zaradi 23 miliona evra ukoliko bude imao maksimalan učinak u takmičenju po grupama, saopštila je danas Evropska fudbalska unija (UEFA)\nGeneralni sekretar UEFA Dejvid Tejlor izjavio je da se na šampionatu Evrope od sponzora, medijskih prava i ulaznica očekuje prihod od 1,3 milijarde evra, od čega bi profit trebalo da bude blizu 900 miliona.\n"Od tog iznosa, 184 miliona će podeliti 16 učesnika završnog turnira prvenstva Evrope. Sve reprezentacije dobijaju po sedam i po miliona za učešće. Pobeda u grupi nagrađuje se sa milion, a nerešen rezultata sa pola miliona evra", rekao je Tejlor.\nPrema njegovim rečima, plasman u četvrtfinale premira se sa dva, a u polufinale sa tri miliona evra. Ekipi koja izgubi u finalu pripašće dodatnih četiri i po, a šampionu sedam i po miliona evra.\n"Prihodi sa ovogodišnjeg šampionata veći su između 35 i 40 odsto nego pre četiri godine u Portugaliji. Oko 450 miliona evra dobiće 53 nacionalne federacije za finansiranje projekata razvoja fudbala u svojim državama", rekao je Tejlor.\nUEFA će oko 250 miliona evra izdvojiti za finasiranje takmičenja mlađih kategorija koja su sve skuplja za organizaciju, a ne donose profit.


Konferencija „Mladi poljoprivrednici u Srbiji i EU” : Inkluzija\nKonferencija „Mladi poljoprivrednici u Srbiji i EU”\nSrpsko udruženje mladih poljoprivrednika – SUMP organizuje konferenciju pod nazivom „Mladi poljoprivrednici u Srbiji i EU“. Konferencija će se održati 11. maja 2019. godine (dan otvaranja Poljoprivrednog sajma u Novom Sadu) sa početkom u 13.00 časova, u Velikoj sali Privredne komore Vojvodine u centru „Master“ Novosadskog sajma (Hajduk Veljkova 11, Novi Sad).Konferencija predstavlja četvrti međunarodni skup mladih poljoprivrednika/ca u Republici Srbiji.\nTematski okvir skupa obuhvatiće iskustva mladih poljoprivrednika/ca iz Srbije i evropskih zemalja, odnos državnih institucija prema mladim poljoprivrednicima/ama u Srbiji, a diskutovaće se i o dodatnim načinima unapređenja saradnje mladih poljoprivrednika/ca iz Srbije i onih iz zemalja Evropske unije.\nTim povodom, gosti i gošće ovogodišnje konferencije biće mladi poljoprivrednici/e iz zemalja EU (Poljska, Češka, Mađarska, Hrvatska, Holandija), među kojima će biti i Iris Bouwers, aktuelna potpredsednica Evropskog saveta mladih poljoprivrednika (European Council of Young Farmers – CEJA).\nNa konferenciji će takođe učestvovati i predstavnici i predstavnice Ministarstva poljoprivrede, šumarstva i vodoprivrede i Pokrajinskog sekretarijata poljoprivrede, vodoprivrede i šumarstva.\nSUMP poziva sve zainteresovane i da posete štand udruženja koji će se nalaziti u Hali 6 Novosadskog sajma tokom trajanja Poljoprivrednog sajma 2019.


Iz OSCE-a pozivaju na solidarnost i saradnju – Analiziraj.ba\nOsigurati transparentnost u informiranju javnosti, zaštititi pristup informacijama i slobodan protok informacija\nVisoki dužnosnici OSCE zatražili su u pismu od organizacija i institucija u njihovom sastavu da budu solidarni te da međusobno sarađuju što i jesu temeljne vrijednosti OSCE-a, a to je sada potrebno više nego ikada kako bi se zaštitilo i zaustavilo daljnje širenje pandemije novog koronavirusa Covid-19.\nUz napomenuo da je zaštita života ljudi prioritet, potrebno je uskladiti mjere sa zakonima i međunarodnim obavezama, jer neke od njih mogu dovesti do ograničavanja nekih od ljudskih prava i temeljnih sloboda tokom određenog vremenskog perioda.\nStoga je OSCE pozvao sve države članice da se pobrinu da njihove demokratske institucije i dalje rade efikasno, da nacionalne manjine i ugrožene grupe stanovništva uživaju adekvatnu zaštitu, te da je svima jasno da diskriminacija i mržnja neće biti tolerirane.\n– U isto vrijeme, prijeko je potrebno zaštititi žene i ostale osobe izložene riziku od nasilja u porodici, jer opasnost od pojave nasilja u porodici raste u okolnostima zatvorenosti i osjećaja nesigurnosti u društvu – upozorili su.\nTakođer, neophodno je osigurati transparentnost u informiranju javnosti, zaštititi pristup informacijama i slobodan protok informacija, te novinarima omogućiti da slobodno izvještavaju o pandemiji, jer mediji igraju ključnu ulogu u pružanju važnih informacija građanima i borbi protiv širenja lažnih vijesti o zdravstvenoj krizi.\n– Virus Covid-19 ne pravi razlike među ljudima ili državama, prijetnja koju on predstavlja je univerzalna. Ta činjenica još snažnije ističe ideju da je sigurnost zajednička, sveobuhvatna i nedjeljiva zbog čega je potrebno biti jedinstven – pozivaju iz OSCE-a.\nPridružili su se generalnom sekretaru Ujedinjenih naroda Antóniu Guterresu u pozivu na globalni prekid ratnih dejstava jer je vrijeme za potpunu obustavu oružanih sukoba.\nOSCE konstatira da kada borci odlože oružje, otvaraju se putevi za humanitarnu pomoć, saradnju i konačni mir. U ovom trenutku krize potrebno je ostati vjeran temeljnim principima, jer u suprotnom se riskira stvaranje još većeg razdora i nepovjerenja između različitih država, ali i unutar država.\n– Ako solidarnost i saradnja prevagnu, imamo šansu ne samo da brže pobijedimo Covid-19, već i da ponovno izgradimo povjerenje, stvorimo otpornost, uspostavimo snažniju regionalnu saradnju i poboljšamo sigurnost, za dobrobit svih nas – rečeno je u pismu.


Mećava blokirala pet sela opštine Brus – Nadlanu.com\nMećava blokirala pet sela opštine Brus\nObjavljeno 11. mar 2015. / 11:39:40\nPrema rečima Mikice Pršića, člana Veća opštine Brus iz Krive Reke, od pre sat vremena selo je zahvatila prava snežna mećava, tako da je otežano čišćenje.\n- Iako su na probijanju smetova od preko tri metra angažovana dva buldožera, veći deo našeg sela još je u potpunoj blokadi. Ljudi iz Crvenog krsta u Brusu motornim sankama su jutros dopremili nove količine lekova za bolesne, a na lečenje odvezli dve osobe - kaže Pršić.\nOn dodaje da je na glavnom putu kroz selo ostalo neočišćeno još dva kilometra, kao i 11 zaselaka u dužini od 50 kilometara.\nMiloslav Biserčić, direktora bruske Direkcije za puteve i izgradnju, kaže da je na rašćišćavanju smetova angažovano više od desetak bildožera i drugih teških mašina i da danas stiže novo pojačanje iz Trstenika, Leposavića i Kruševca.\nSekretar bruskog Crvenog krsta Saša Tomić rekao je “Blicu” da je iz Crvenog krsta Srbije stigla spasilačka ekipa od osam ljidi koji će zajedno sa petoricom spasilaca iz ove bruske humanitarne organizacije pomagati najugroženijim građanima u zavejanim selima.


Američki general odbio da poseti Kosovo – zbog takse – Balkanekspresrb.rs\nAmerički general odbio da poseti Kosovo – zbog takse\n11/02/2019 Off By BERB\nOdbijanje Ramuša Haradinaja da suspenduje taksu na srpske i proizvode iz BiH, uticalo je na otkazivanje posete Kosovu komandanta Nacionalne garde Ajove general-majora Timotija Ora, prenose prištinski mediji.\nPortal Koha je objavio da su zvaničnici američke ambasade obavestili komandanta Kosovskih bezbednosnih snaga Rahmana Ramu, da je otkazana poseta generala Ora, planirana za 16. i 18. februar, na 11. godišnjicu jednostranog proglašenja nezavisnosti.\nU pismu koje je general Rama poslao Hašimu Tačiju naveo je da je na sastanku koji je komandant BSK toga dana imao sa vojnim atašeom SAD, general-major Kristoferom Konorom, obavešten o otkazivanju posete general-majora Ora.\nU pismu se dodaje da je otkazivanje posete “rezultat izražavanja nezadovoljstva odlukom koju je donela Vlada Kosova”.\nTakođe, prema informacijama generala Rame, major Konor je upozorio da će obuke, edukacije i vojne posete biti poništene narednih dana, ako kosovska vlada ne razmisli o svojoj odluci.\nPrema izvorima Kohe, iste informacije dobio je i Ramuš Haradinaj. Međutim, iz njegovog kabineta nije bilo odgovora o pismu i njegovom sadržaju.♦\nLSV: U čije ime Dačić podržava Madura?\nVanredna sednica Skupštine Srbije – bez opozicije!


Naslovna Košarka Evropa Igrače Makabija dočekala nacistička poruka u istanbulskom hotelu!\nFoto: Twitter/Jake Cohen\nOzloglašeni nemački natpis „Arbeit macht frei“, koji se nalazio na ulazu u koncentracioni logor Aušvic u južnoj Poljskoj, dočekao je košarkaše Makabija u istanbulskom hotelu u kojem je izraelski tim smešten uoči meča protiv Darušafake u Evroligi.\nFotografiju sa šokantnim natpisom unutar hotela objavio je centar Makabija Džejk Koen na svom tviter profilu, a iznad nje je napisao: „Pitam se zašto je ovaj znak postavljen u našem hotelu u Istanbulu. #Pamtimo“\nUbrzo se oglasio i slavni izraelski klub koji je saopštio da ovo pitanje „shvata veoma ozbiljno“, kao i da za tako nešto nema prostora.\nDarušafaka traži drugu pobedu u Evroligi!\n„Arbeit macht frei“ u prevodu znači „rad oslobađa“, a iako je slogan nastao davne 1873. godine kada je nemački nacionalista Lorenc Difenbah napisao novelu s istim nazivom, taj nemački izraz postao je poznat u Drugom svetskom ratu nakon što ga je Vajmarska vlada predstavila kao slogan koji predstavlja njihovu politiku javnih radova.\nNalazio se na ulazima mnogih nacističkih koncentracionih logora, uključujući Aušvic i Gros–Rozen u Poljskoj, Dahau i Zahsenhauzen u Nemačkoj i Terezinštadt na teritoriji Češke.\nPrethodni tekstEvrogol podkast: Istorijske priče od Buenos Ajresa do Novog Sada i Modrićeva Zlatna lopta\nSledeći tekstViše nema šanse da ga ne vidite na terenu – Rajan Frejzer je ,,kolovođa” u Bornmutu


Sastanci /Privremene dozvole za minibuski saobraćaj u Općini Stari Grad / Radio Sarajevo\nFoto; Kanton Sarajevo/Privremene dozvole za minibuski saobraćaj u Općini Stari Grad\nSastanci / Privremene dozvole za minibuski saobraćaj u Općini Stari Grad\n07. 01. 2019. u 17:43:00 Fena\nU interesu građana i potreba stanovnika Općine Stari Grad Sarajevo za gradskim prijevozom na padinskim dijelovima, okončan je tender za izbor prijevoznika na nedostajućih 12 linija na kojim trenutno nijedan prijevoznik nema rješenje za obavljanje prijevoza.\nO daljim rješenjima ovog, ali i ostalih pitanja vezanih za funkcioniranje javnog gradskog prijevoza, razgovarano je na sastanku predsjedavajućeg Skupštine KS Elmedina Konakovića, premijera Edina Forte, ministra saobraćaja Adnana Štete i načelnika Općine Stari Grad Ibrahima Hadžibajrića, saopćeno je iz Kantona Sarajevo.\nPoznato je da je KJKP "Gras" zbog neodržavanja propisanih minibuskih linija izgubio dozvolu za rad na ovim dionicama, tako da su su stanovnici ovih dijelova Općine Stari Grad već duže vrijeme bez javnog prijevoza. Krajem prošle godine načelnik Općine Stari Grad je svojom odlukom anagažovao firmu Centrotrans za obavljanje ovih linija kako bi se riješio nastali vakuum.\nZa dobijanje validnih rješenja za obavljanje javnog prijevoza bilo je potrebno da Ministarstvo saobraćaja KS provede tender za izbor najboljeg ponuđača za obavljanje ovog posla, što je okončano sredinom decembra prošle godine. Na spomenuti tender prijavila se samo firma Centrotrans, kako je istakao ministar Šteta, koja je dostavila urednu i potpunu dokumentaciju za obavljanje prijevoza na spomenutim linijama.\n"Sutra (utorak) je sastanak komisije koja je provodila ovaj teneder i nadamo se da ćemo ovu priču, barem privremeno, uspjeti zaokružiti kako bi građani Starog Grada konačno imali redovan minibuski saobraćaj. Javni konkurs je raspisan za 22 linije, od toga njih 12 je na području ove općine. Ne vidim ništa sporno zašto to ne bi uradili", naglasio je ministar Šteta.\nKonačna rješenja, kako je to i ovaj put naglasio premijer Forto, trebaju biti ponuđena do kraja ove godine kada će biti doneseni Zakon o javnom saobraćaju kao i Strategija javnog gradskog saobraćaja, kojim će se definisati okviri djelovanja i ustroja i gdje će se na zdravim osnovama stvoriti tržišna konkurencija.\n"Kada se bude radila Strategija javnog saobraćaja uključit ćemo sve strane u njenu izradu i naravno koristiti dobra iskustva drugih. Očigledno je da se mora suštinski mijenjati sistem funkcioniranja ove oblasti", najavio je premijer Forto.\nTagovi: Kanton Sarajevo Općina Stari Grad Ibrahim Hadžibajrić Elmedin Konaković Edin Forto Adnan Šteta\nGodišnjica / Prije 25 godina počela s radom Narodna kuhinja Stari Grad\nU autobusima Centrotransa od Dobrinje do Vijećnice audiovizuelne obavijesti o stajalištima


Ilegalni dom za stare naplaćivala uzimanjem penzije - Penzin\nPočetna Magazin Godine Ilegalni dom za stare naplaćivala uzimanjem penzije\nSlika: Gradovi Srbije – Zrenjanin\nKako se podozreva, ona je u periodu od 3. oktobra 2013. do 29. septembra 2015. godine, u Zrenjaninu, pružala usluge domskog smeštaja osobama koje su se nalazile u njenoj porodičnoj kući, dok je zauzvrat dobijala njihove penzije u celokupnom iznosu.\nNapomena Penzina: Postoje procedure i zakoni da se poštuju. Ali, ako je cena registrovanog doma, koji ispunjava sve uslove i ima sve “papire”, 200, 300 ili 400 evra, ova vest traži da se postavi još pitanja: Kakvu “uslugu” ljudi mogu uopšte da dobiju za svoje penzije, legalnu ili ilegalnu? Koliko bi država uzela da je dom legalan? Da li bi bilo moguće da postoji legalan dom koji se izdržava samo od penzija štićenika? Ako nije, postoji li uopšte ideja kako ovo može da se reši?\nTe pare je koristila za ishranu i druge potrebe penzionera, dok je razliku u novcu zadržavala za sebe.\nOna je to radila uprkos tome što nije imala rešenje nadležnog Ministarstva za socijalnu zaštitu, kojim se utvrđuje da je ispunila uslove za obavljanje delatnosti domskog smeštaja, a nije posedovala ni dozvolu za rad, čime je prekršila Zakon o socijalnoj zaštiti.\nPortal “Zrenjaninski” je i u oktobru 2015. prošle godine pisao o ilegalnim domovima za stare u Zrenjaninu, a taj tekst možete pročitati ovde.\nTags:domovi za starehronikakriminalstarizlostavljanje starihZrenjanin\nRegistar neplaćenih kazni - proverite da li vas duže za kaznu\nIzbori 2016: Vlast obećava bolji život, a opozicija povećanje penzija


U Indiji podignuta najviša statua na svetu - Muški magazin - trendovi, fitness, lifestyle, saveti, devojke... `\nU Indiji podignuta najviša statua na svetu\nIndija je oborila još jedan svetski rekord, a ovoga puta je reč o statui koja je visoka 182 metra...\nOva neverovatna statua dobila je naziv Statua Jedinstva (Statue of Unity) i ona je kreirana po liku Sardara Patela, koji je jedan od najvećih indijskih heroja i koji je odgovoran za za indijski pokret nezavisnosti. Ova statua je konstuisana u periodu od 4 godine i na njoj je radilo oko 3500 hiljade radnika, koji su se dosta namučili kako bi kreirali rekodnu visinu od 182 metra. Ova statua je toliko visoka da u nju Statua Slobode može stati dva puta.\nStatua se nalazi nadomak reke Narmade, u gradu Gadžurat koji je rodni grad indijskog premijera Narendne Modija.Verovali ili ne, za izgradnju ove statue utrošeno je 330 miliona britanskih funti što je zaista ogromna suma novca. Mnogi smatraju da je ovo nepotebno bacanje para, ali iz indijske vlade kažu da će ova statua biti još jedna velika turistička atrakcija ove zemlje koja će sigurno privući ogroman broj ljudi i koja će relativno brzo vratiti uloženi novac.\nOni koji su Statuu Jedinstva videli uživo kažu da je ona zaista veličanstvena i da će sigurno zauvek ostati upamćena u ljudskoj istoriji kao jedno genijalno umetničko remek delo ljudskog roda.\n330 miliona funti\nPROČITAJTE SLEDEĆI TEKST: Kako da naučite psa da se ne plaši vatrometa i petardi


Turčin jedan od osumnjičenih za napad u Bangkoku - 02.09.2015, Sputnik Srbija\nTurčin jedan od osumnjičenih za napad u Bangkoku\nTajlandske vlasti izdale su nalog za hapšenje državljanina Turske zbog umešanosti u nedavni bombaški napad u Bangkoku, kada je poginulo 20 osoba. 02.09.2015, Sputnik Srbija\npolitika, vesti, svet, tajland, bangkok, turska\n14:49 02.09.2015 (Osveženo: 16:19 05.10.2015)\n© AFP 2021 / PORNCHAI KITTIWONGSAKULTajlandski vojnici na mestu eksplozije bombe\nTajlandske vlasti izdale su nalog za hapšenje državljanina Turske zbog umešanosti u nedavni bombaški napad u Bangkoku, kada je poginulo 20 osoba.\nOvo je prvi put od pokretanja istrage da je tajlandska policija objavila nacionalnost jednog od osumnjičenih napadača.\nPortparol nacionalne policije Pravut Tavornsiri je identifikovao osumnjičenog kao Emraha Davutoglua, navodeći da je on po nacionalnosti Turčin, prenela je agencija AFP.\nUhapšen osumnjičeni za bombaški napad u Bangkoku\n29 Avgust 2015, 14:02\nOsumnjičeni je, kako je saopšteno, tražen zbog „ratnih materijala“.\nNešto ranije, tajlandska policija je saopštila da se otisci prstiju muškarca, stranog državljanina, uhapšenog na granici sa Kambodžom, poklapaju sa otiscima pronađenim na flaši, koja je bila napunjena materijalom za izradu bombi.\nTa flaša je pronađena u subotu tokom pretresa jednog stana u predgrađu Bangkoka u okviru istrage o bombaškom napadu koji se dogodio 17. avgusta, a u kojem je poginulo 20 i ranjeno više od 100 osoba, većinom turista, prenela je agencija AP.\nZašto teroristi nišane turiste\n18 Avgust 2015, 19:20\nNa graničnom prelazu između Tajlanda i Kambodže juče je uhapšen još jedan muškarac u vezi sa napadom u Bangkoku.\nTo je drugi strani državljanin kog je policija privela zbog sumnje da je umešan u napad i veruje se da je on glavni osumnjičeni.\nMotiv jednog od najgorih masovnih napada u Tajlandu još nije utvrđen, navode agencije.\nPrvi uhapšeni zadržan je u pritvoru u subotu.


ISPOVEST MAJKE devojčice (15) koja je nestala na dva meseca u Kragujevcu - iKragujevac\npetak, 14 decembar 2018 11:57\nKRAGUJEVAC - Moja ćerka je živa i zdrava, nema nikakvih povreda, što je najvažnije. Ispostavilo se da je sve vreme bila kod mladića kod kog je već odlazila ranije.\nOvako je za "Blic" ispričala majka Sare Stefanović, Jelena, tinejdžerke koja je nestala 9. oktobra od kada joj se sve do srede gubio svaki trag.\nKako smo već pisali, Sara je učenica prvog razreda srednje škole, a tog 9. oktobra je trebalo da se nađe sa majkom u gradu. Međutim, kako se nije pojavila u dogovoreno vreme, majka je počela da sumnja da se nešto nije dogodilo.\nPrilikom mnogobrojnih provera kuće u kojoj živi mladić sa kojim je Sara u emotivnoj vezi, on je policiju uveravao da Sara. nije kod njega, kao i to da devojčicu treba tražiti na drugoj strani, ispričala je njena majka neposredno nakon nestanka.\nPodsećanja radi, tinejdžerka je u avgustu ove godine, samo dva meseca pre ovog nestanka, otišla od kuće bez javljanja. Ispostavilo se da je tada bila kod mladića sa istim mladićem u jednom selu na krajnjem severu Srbije kod granice sa Mađarskom. Majka je tada morala lično da ode u Novi Knjaževac, gde je u policijskoj stanici čekala maloletna ćerka.\nNezvanični podaci pokazali su da je to bio njen sedmi nestanak po redu, a da je razlog za svaki prethodni bio odlazak zbog ljubavne veze.


NovaEnergija.net » Amazon Restaurant Amazon Restaurant – NovaEnergija.net\nHome Tags Posts tagged with "Amazon Restaurant"\nKompanija Amazon počela je odabir osoblja za svoj ogranak “Amazon Restaurant“. Grupa za elektronsku trgovinu trebalo bi uskoro da započne pripremanje i slanje obroka na kućnu adresu, prenosi veb portal ouest-france.fr.\nTo nije prva inicijativa Amazona u vezi sa distribucijom hrane, ali je prvi put da ta kompanija sama priprema hranu. Amazon je već lansirao “Amazon Fresh”, uslugu za isporuku svežih prehrambenih namirnica ili obroka poručenih u nekim od lokalnih restorana, kao i “Amazon Prime”, sistem za isporuku životnih namirnica.\nIzvor: ouest-france.fr, Tanjug, Novosti.rs\nAmazon uskoro pravi obroke i distribuira na kućnu adresu was last modified: September 9th, 2015 by Žikica Milošević


U Milića Gaju obeležen Dan ustanka naroda Bosne i Hercegovine protiv fašizma – POTKOZARJE\nU Milića Gaju obeležen Dan ustanka naroda Bosne i Hercegovine protiv fašizma\nnovosti.rs | 28.07.2016\nKOZARSKA DUBICA – Tradicionalnim zborom u Milića Gaju kod Kozarske Dubice obeležena je 75. godišnjica ustanka naroda Bosne i Hercegovine protiv fašizma u Drugom svetskom ratu.\nBrojne delegacije položile su vence na partizanskom groblju u Knežici, a centralna manifestacija i obraćanje zvaničnika održano je u Milića Gaju. Manifestaciji su prisustvovali preživeli učesnici i poštovaoci Narodnooslobodilačke borbe.\n– Dan 27. jul je jedan od najznačajnijh datuma bivše Jugoslavije, kada je goloruki narod sa krampovima, lopatama, motikama, sekirama i sa nešto lovačkog oružja i pušaka karabina pokrenuo borbu protiv okupatora i njegovih sluga – kaže predsednik SUBNOR Republike Srpske, Blagoja Gajić.\n– Mi smo tu da obeležimo događaje koji su deo naše istorije i da kažemo da je to bilo jedno strašno teško vreme, da je to vreme kada je fašizam bio jedan univerzalni proces jedno univerzalno zlo koje je zahvatilo ove prostore i ono se najgore manifestovalo u stvaranju Nezavisne Države Hrvatske – izjavio je ministar rada i boračko-invalidske zaštite Republike Srpske Milenko Savanović.


Alarmantno: Srbija prva u Evropi po umiranju od zagađenog vazduha – opasnost i u kući – RES Foundation\nMar 22, 2021 #AirPollution, #EnergyTransition\nViše od 6.000 smrtnih slučajeva godišnje pripisuje se zagađenju vazduha u Srbiji, a trećina premine u Beogradu. Alarmantne podatke objavljuje beogradska kancelarija Svetske zdravstvene organizacije. Rezultati istraživanja Globalnog saveza za zdravlje i zagađenja pokazuju da je Srbija prva u Evropi po broju preuranjenih smrti od posledica zagađenja.\nKao posledica zagađenja, umire se od bolesti srca i moždanog udara, a četvrtina ugroženih umrla je zbog karcinoma i posledica drugih bolesti pluća. Ne ubija nas samo dim iz fabrika, već i iz šporeta, upozoravaju stručnjaci.\nAleksandar Macura iz “RES Fondacije” za Sputnjik objašnjava da nas ne ubija samo zagađeni vazduh koji udišemo napolju, već i onaj u našim skloništima od zagađenja, u kućama.\n“Veoma često, kada se govori o broju prevremenih smrti zbog zagađenja, misli se samo na zagađenje spoljašnjeg vazduha, iako je broj prevremenih smrti koji se pripisuje zagađenju unutrašnjeg vazduha najčešće približno jednak broju umrlih usled zagađenja spoljašnjeg”, otkriva Macura.\nDugotrajna, ali i kratokotrajna izloženost zagađenom vazduhu dovodi do smanjene funkcije pluća, respiratornih infekcija i pogoršanja kod bolesnika koji imaju astmu. Izlaganje trudnica zagađenom vazduhu povezano je s malom porođajnom težinom beba, pa čak i prevremenim porođajem.\n“Suspendovane čestice, male čestice koje prodiru u pluća i dalje u krvotok odgovorne su za najveći broj prevremenih smrti. U Srbiji imamo zagađenje sumpornim oksidima, azotnim oksidima, teškim metalima. Ništa od toga nije benigno, potrebno je smanjiti sve vrste zagađenja, ali čestično je odgovorno za najveći broj smrti”, objašnjava Macura.\nKampanja “Meriti, meriti, meriti”, dala je rezultate, pa je danas makar u tom segmentu situacija nešto bolja.\n“U poslednje četiri godine merenje je ušlo u svakodnevni rečnik novinara, merači zagađenja danas su u teretanama, firmama, frizerskim salonima, koncentracija zagađujućih materija je tema i na društvenim mrežama i to je dobro za početak”, kaže naš sagovornik.\nOn navodi primer Američke agencije za zaštitu životne sredine koja se bavi zagađenjem usled neefikasnog sagorevanja u šporetima i pećima. Pulmolozi i drugi stručnjaci se ozbiljno time bave, u Srbiji ova tema ne postoji.\n“Ne postoje ni tragovi takvih istraživanja. Trebalo bi pokušati da vidimo šta bi moglo da se učini da se prvo u javnom zdravstvenom diskursu, odnosno u Institutu za javno zdravlje Batut ova tema unapredi. Još važnije, ona mora da uđe u ordinaciju, da razgovor između pacijenta i lekara koji boluje od neke vaskulane bolesti ili ima problem sa organima za disanje, sadrži i pitanje, kako se pacijent greje, kakvoj vrsti zagađenja vazduha je izložen”, kaže Macura i dodaje da pacijent od lekara mora da dobije praktične savete kako da na kratak rok smanji negativne efekte zagađenja na zdravlje.\nU Nišu, jednom od najzagađenijih gradova u Srbiji, mnogi su se zbog visoke cene isključili sa daljinskog grejanja, samo 30 odsto domaćinstava koristi usluge toplane. Uz saobraćaj, koji je takođe veliki izvor zagađenja, preporuka lekara da se često provetravaju prostorije, za Nišlije ne stoji.\nKao jednu od mera protiv zagađenja vazduha koju građani mogu da očekuju u narednih nekoliko meseci nadležni najavljuju subvenciju, platiće polovinu ukupnog iznosa za zamenu šporeta na drva i ugalj domaćinstvima koja žele da nabave kotlove na pelet i prirodni gas ili se ponovo priključe na daljinsko grejanje.\nPotraga za rešenjem u Nišu jedna je od retkih svetlih tačaka kada je reč o ovoj temi, nažalost, drugim gradovima sa enormno prekoračenim česticama koje seju smrt ostaje samo – merenje.\n“Potrebna je politička volja i jasno razumevanje da je ovoliko zagađenje nedopustivo, da je zdravlje stanovništva ugorženo – da ljudi umiru. U velikom broju slučajeva zagađenje je povezano sa neefikasnom proizvodnjom električne ili toplotne energije, ali teško mogu da zamislim da u Srbiji inspektor za zaštitu životne sredine ulazi u elektranu i nalaže njeno gašenje, jer prekoračuje dozvoljene vrednosti”, kaže sagovornik Sputnjika.\nOn dodaje da nemamo dovoljnu institucionalnu snagu da se pozabavimo zagađenjem na taj način, da je potrebna sveobuhvatna javna i politička promena, pre svega u energetici, jer odatle ipak dolazi najveća količina zagađenja, ali i u industriji.\nValjevo, Pančevo, Niš, Kragujevac, Užice i Kosjerić su gradovi u kojima se prema zvaničnim podacima Agencije za zaštitu životne sredine udiše “veoma nezdrav”, “jako zagađen” i “opasan” vazduh. Alarmantno stanje je u Smederevu i Boru, a ne zaostaje ni glavi grad, koji je, sa njaviše stanovnika izložen gotovo svim izvorima zagađenja.\nGrad Beograd pokušava da donese “Plan kvaliteta vazduha” koji je nedavno bio na javnoj raspravi.\n“Ove godine po prvi put smo dobili poziv Ministrastva za zaštitu životne sredine za lokalne samouprave za projekate za borbu protiv smanjenja zagađenja vazduha javnog sektora i individualnih izvora zagađenja. Ukupan iznos za celu Srbiju bio je milion evra, a Beograd je pre nekoliko dana izdvojio dva miliona za obnovu fasada. Ovaj omer poslednji put sme da bude takav, ako želimo da se uvrstimo u civilizovano društvo. Fasade ne mogu da budu dva puta značajnije od zagađenja iz individualnih izvora u celoj Srbiji”, ističe Macura.\nOn podseća da Nacionalna strategija o zaštiti vazduha u Srbiji, zemlji u kojoj ljudi umiru od njegovog zagađenja, ne postoji, iako zakon nalaže da je mora biti. Srbija još nema ni Katastar zagađivača, prvi alat koji treba da pomogne u smanjenju zagađenja.\nNova istraživanja Svetske zdravstvene organizacije ukazuju da zagađenje vazduha može uticati na dijabetes i neurološki razvoj dece. Upozoravaju da je važno obratiti pažnju na stopu zagađenosti vazduha i trajanje njegovoj izloženosti, ali i prisutnost više faktora rizika istovremeno, što je u Srbiji najčešće slučaj.\nAutorka: Senka Miloš


Kapiten odbojkaša Stanković: Znali smo šta nas čeka\nNaša muška odbojkaška reprezentacija poražena je od Poljske sa 3:1, na startu kvalifikacija za Olimpijske igre. Kapiten Srbije, Dragan Stanković, ocenio je da smo platili ceh pošto nismo imali kontinuitet.\n"Ovo je prva utakmica, znali smo šta nas čeka. Mislim da smo platili ceh što nijedan set nismo uspeli da odigramo u kontinuitetu. Imali smo dosta oscilacija. Drugi, a naročito četvrti kada smo bili bolji na terenu, nismo uspeli da izdržimo do samog kraja. Svejedno i da smo dobili meč, morali bi da pobedimo Nemce u narednom. Tako da smo u istoj situaciji, skoro. Moramo da damo sve od sebe, igramo protiv domaćina", rekao je Stanković.\nUroš Kovačević je dodao da je za sve kriv nagli pad, koji se često dešava našim reprezentativcima.\n"Počeli smo sjajno. Igrali dobro. Onda nagli pad, koji nam se stalno dešava. Imali smo mnogo problema na prijemu, a njima je onda još lakše bilo prilikom servisa", rekao je on.\nNikola Jovović je čestitao Poljacima na trijumfu i ocenio da se treba okrenuti narednom meču protiv Nemačke.\n"Dosta težak meć. Čestitam Poljskoj. Imali su pojedince koji su napravili razliku, najbolji je bio Kurek koji je u ključnim trenucima igrao maestralno. Imali su dan. Mogu da kažem da su servirali fantastično. Davali su nam sa servisa bombu za bombom. Neverovatno. Nemačka je sledeća. Okrećemo se ka njoj. Oni su fizički dominantni. Taj meč je odlučujući. Nadam se da ćemo pobediti.", rekao je Jovović.\nNaša reprezentacija igra u sredu od 18 časova odlučujući meč u ovim kvalifikacijama, i to protiv domaćina Nemačke.


Osiguravajuća kompanija Alijanc (Allianz) pregovara sa vladom Srbije o preuzimanju jednog od osiguravajućih društava i ulasku na srpsko tržište. Mogući cilj - Dunav?\n"U toku su pregovori sa vladom Srbije o preuzimanju jednog od osiguravajućih društava", rekao je potpredsednik Alijanca Klaus Junker otvarajući podružnicu te velike evropske osiguravajuće kuće u Ljubljani. "Želimo da potražimo prave mogućnosti i pravi trenutak da se proširimo i na zapadni Balkan", dodao je on.\nNaime, posle prodaje DDOR "Novi Sad" italijanskoj Fondijariji, jedino je Dunav osiguranje ostalo u državnim rukama. Pored toga, Dunav je velika osiguravajuća kuća koja drži trećinu srpskog tržišta osiguranja što se uklapa u klasičan profil i način na koji je Alijanc do sada započinjao poslove u drugim zemljama.\nSagovornici lista Novosti navode da je Alijanc na nova tržišta ulazio isključivo na dva načina - ili kupujući veliko državno osiguravajuće društvo, koje već poseduje znatan udeo na tržištu, ili započinjući posao "od nule", to jest kroz grinfild licencu.\nAlijanc se, podseća list, svojevremeno interesovao i za kupovinu novosadskog DDOR osiguranja, za koji je i otkupio tendersku dokumentaciju. Međutim, izostala je i konačna ponuda, najviše zbog "razvlačenja" tendera i raznih odlaganja.\nAlijanc je vodeća osiguravajuća kuća u Srednjoj i Istočnoj Evropi, koja je na slovenačko tržište ušla preko mađarske podružnice Alijanc Hungarija i ima ambicije da se proširi i na zapadni Balkan.\n"Na tržište jugoistočne Evrope smo već ušli u prvim godinama ove decenije, gde imamo podružnicu u Hrvatskoj pod imenom Alijanc Zagreb, koja zauzima treće mesto na tržištu, a povezani smo i sa jednom od vodećih banaka u jugoistočnoj Evropi, Zagrebačkom bankom", kaže on.\nPreko svog osiguravajućeg partnera u Hrvatskoj, Alijanc želi da se proširi i na tržište Bosne i Hercegovine. "Prisutni smo u Hrvatskoj, sada i u Sloveniji, tako da nas definitivno zanima i dublja saradnja sa drugim tržištima na prostoru bivše Jugoslavije", rekao je Junker.\nTrenutno je glavno tržište Alijanca Evropa, gde je grupa ostvarila 70 odsto svih prihoda, koji su u 2007. dostigli 102,6 milijardi evra, i u odnosu na 2006. bili su veći 1,5 odsto. Čista dobit grupe prošle godine je povećana 13,5 odsto, na 7,9 milijardi evra. Alijanc ima 180 hiljada zaposlenih i obavlja usluge za više od 80 miliona klijenata u 70 država.


Sednici SES-a, održanoj 25.marta, prisustvovao je i ministar finansija Siniša Mali, koji je prihvatio inicijativu za početak primene zakona od 1. januara 2020. godine.\nNa dnevnom redu bila je i inicijativa Saveza samostalnih sindikata Srbije za izmenu člana 70a. Zakona o penzijskom i invalidskom osiguranju, odnosno ukidanje penala za prevremeni odlazak u penziju.\nĐorđević je rekao da će to pitanje biti "dubinski analizirano", imajući u vidu da je važno da se postignu dugoročni pozitivni efekti i da se takva mera ne bi negativno odrazila na privredu i finansije.\n"S obzirom na to da nismo ulazili u detalje, danas je dogovor bio da se dubinski vidi i napravi analiza koliko tih ljudii ima, koliko bi to koštalo državu i budžet, i ono što je najbitnije, kakve bi to efekte imalo dugoročno", rekao je Đorđević.\nOn je rekao da prevremeno penzionisanje utiče logično na povećanje broja penzionera u zemlji, a ako bi se penali ukinuli, onda treba videti da li bi oni bili ugroženi ekonomski i morali da budu korisnici nekih drugih pomoći.\nNakon radnog dela sednica, održana je I zajednička sednica sa socijalno ekonomskim savetima iz RepublikeSrpske I Grčke, kojoj su prisustvovali i potpredsednik Ekonomskog i socijalnog saveta Grčke Georgios Karanikas i predsedavajući Ekonomsko-socijalnog saveta Republike Srpske, Dragutin Škrebić.\nNa sastanku, kojem su prisustvovali I potpredsednik SSSS Duško Vuković i predsednik UGS "Nezavisnost" Zoran Stojiljković, razgovarano je o kolektivnom pregovaranju, rešavanju problema migracija i strategiji društveno-ekonomskog razvoja.


U Austriji otvoren muzej propalih pronalazaka – Informer\nNeuspiješni pronalazač iz Austrije, Fric Gal, maštao je o otvaranju muzeja koji će biti posvećen neuspijelim dijelima drugih pronalazača, a sada je zahvaljujući finansijskoj pomoći vlade uspjeo da ostvari svoju želju.\nKako prenose lokalni mediji, Fric je dobio državni grant od skoro 480.000 eura, zahvaljujući kom su on i njegov prijatelj Fridl Umsheid otvorili „Muzej Gluposti“ u Hernbaumgartenu.\nU ovom muzeju se nalaze eskponati poput „prenosnog prikrivaoca identiteta“, komada crnog kartona na štapiću, koji je namjenjen ljudima koji ne žele da budu viđeni u javnosti, a koji uz pomoć njega mogu da prekriju oči.\nTakođe, tu je i „prenosiva rupa“, potpuno prenosivi držač za šešire, univerzalni džemper sa rukavima u različitim dužinama, četkica za zube bez dlačica, namijenjena onima koji nemaju zube i razni drugi neuspijeli pronalasci.\nMuzej će u toku godine biti premiješten u veći objekat, kako bi mogao da primi hiljade posijetilaca koji dolaze svakog mjeseca.\n„Održali smo prvu izložbu propalih pronalazaka koju je posijetilo preko 5.000 ljudi, iako smo mislili da će doći manje od 30 ljudi“, rekao je Gal, piše Srbijanet.


Prvi samit energetike u Trebinju pod nazivom “Energetska budućnost zapadnog Balkana” uspješno je završen, a naučni odbor koji je pratio sve panele definisao je osam zaključaka u formi nacrta koje će razraditi u narednih 15 dana, rekao je generalni direktor “Elektroprivrede Republike Srpske” Luka Petrović.\n“Razmatrana je i varijanta energetske efikasnosti u smislu da domaćinstva, odnosno javni sektor može da emituje energiju iz svog izvora, ali isto tako i da troši iz distributivne mreže i u tom smislu je potrebno uraditi određene zakonske izmjene, prvenstveno na nivou BiH u okviru Uprave za indirektno oporezivanje i načina oporezivanja energije”, istakao je Petrović.\n“Data je važnost i pravnoj legislativi, odnosno zakonskim okvirima neophodnim da bi se što prije moglo doći do javno-privatnog partnerstva, ali i jačeg razvoja investicija na zapadnom Balkanu jer se procijenilo da se to prilično sporo dešava i ima mnogo kočnica u svim zemljama”, istakao je Petrović.\nOn je naveo da je najvažnije da ovaj region bude zajedno kada je u pitanju energetika, jer se tako moguće oduprijeti globalizaciji. “Na ovaj način mogu i privreda i građani da osjećaju stabilnost iz energetskog sektora”, kaže Petrović.\nSamit energetike u Trebinju organizovali su “Elektroprivreda Republike Srpske”, Grad Trebinje i preduzeće SET, uz podršku Vlade Republike Srpske i Ministarstva spoljne trgovine i ekonomskih odnosa u Savjetu ministara.\nluka petrovicsetset 2020


14/12/2017 | 20:03\nEvropska centralna banka (ECB) podigla je procene ekonomskog rasta u evrozoni u naredne dve godine, ali su ponovili da će sprovoditi podsticajne mere sve dok to bude potrebno u kontekstu prognoza o kretanju inflacije.\nECB sada očekuje da će naredne godine evrozona ojačati 2,3 posto, što je za pola procenta više no što su procenili u septembru. Prognoza za 2019. podignuta je za 0,2 procenta, na 1,9 posto, a u istom procentu je povećana i ovogodišnja procena i sada očekuju rast aktivnosti u evrozoni za 2,4 posto.\nTrend ipak pokazuje usporavanje aktivnosti, uz procenjeni rast u 2020. godini od 1,7 posto. Ista vrednost za 2020. godinu procenjena je i za stopu inflacije.\n“Sve u svemu, izmene makroekonomskih prognoza idu u pravom smeru”, rekao je na konferenciji za novinare predsednik ECB Mario Dragi, uz napomenu kako prigušeni rast plata upućuje na zaključak da je i dalje potrebna “obilan” nivo podsticaja.\nU pažljivo odmerenoj poruci Dragi je ipak dodao kako je sigurniji nego što je bio pre dva meseca da je moguće dostići zacrtanu stopu inflacije. Napomenuo je i kako ne očekuje negativne posledice zaoštravanja monetarne politike u SAD koji je u sredu očekivano podigao ključne kamatne stope.\nECB je zadržao kamatne stope na važećem nivou, a nastavljaju i sa sprovođenjem programa kupovine imovine, minimalno do kraja septembra 2018. godine.\nDosada su kroz taj program u privredu ubrizgali 2.550 milijardi evra, beleži Rojters, dodajući da je rezultat tih mera oporavak eurozone koji se sada proteže na petu godinu i devet miliona novih radnih mesta.


Partizan pred svojim navijačima, za overu nastavka u Evropi - Balkan Sport\nPartizan pred svojim navijačima, za overu nastavka u Evropi\nProšlo je četiri i po meseca od početka Partizanove ovosezonske Evropske sage. Prvo su Crno – beli morali kroz kvalifikacije da obezbede grupnu fazu, a zatim odigrali pet kola u grupi B Lige Konferencija.\nU prva dva kola Partizan je ostvario dva trijumfa. Savladan je Kiparski Anortozis u gostima 2:0, a zatim u Beogradu, Estonski predstavnik Flora istim rezultatom. Malo ko je mogao da očekuje tada, da će Srpski tim doći u situaciju da o nastavku evropskog puta, odlučuje u poslednjem kolu.\nPosle uspešnog starta, u naredna tri kola samo jedan bod je osvojio Partizan. Prvo poraz od Belgijanaca u Beogradu, zatim remi na njihovom terenu. Međutim pravi šok za Crno-bele i armiju njihovih pristalica je nastao porazom na gostovanju u Estoniji. Tog dana Partizan nije ličio na sebe, a lokalni tim Flora, ostvario je jedan od svoji najvećih uspeha.\nVerujemo da je Partizan izvukao pouku iz ovog poraza. Svakog protivnika, pogotovo na međunarodnoj sceni, najozbiljnije shvatiti i pružiti uvek maksimum. Jedino takvim pristupom, Partizan će ostvariti uspeh protiv Kiparskog predstavnika. Još na gostovanju ovom protivniku, jasno se videlo da je Partizan kvalitetniji od Anortozisa i da je superiornost Beograđana neupitna.\nKiprani dolaze u Beograd rasterećeni. Njima se neočekivano pružila prilika, da imaju čemu da se nadaju pred ovaj duel, jer bi pobedom pretekli Partizan i ostali u takmičenju.\nSusret između Partizana i Anortozisa je na programu u četvrtak od 18:45 u Beogradu. Drugi meč u ovoj grupi, između Genta i Flore nema takmičarski značaj\nTags: FK Anortozis, Fk Partizan, Liga Konferencija\nPrevious PostZvezdin trenutak istine, na krajnjem evropskom jugu\nNext PostTOP 10 POTEZA EVROKUPA: Partizan zauzeo dve pozicije\nBarselona podsetila na slavne dane svoje prošlosti!


GENERALNA PROBA ZA EVROPSKO UNIVERZITETSKO PRVENSTVO – Sportski savez Beograda\nPočetnaVesti naslovnaGENERALNA PROBA ZA EVROPSKO UNIVERZITETSKO PRVENSTVO\nNa redu je druga od tri epizode sadržajnog i uzbudljivog ovogodišnjeg veslačkog programa na jezeru Palić. Posle II Regate Kupa Srbije, održane početkom ovog meseca, Palićko jezero će od 30. juna do 2. jula 2017. biti poprište 55. internacionalne regate „Vojvodina Open“. Ona će predstavljati uveriru za kulminaciju veslačke serije u ovom mestu nadomak Subotice koja će uslediti kroz dve nedelje, kada će se održati Evropsko univerzitetsko prvenstvo. Na tradicionalnoj regati „Vojvodina Open“, koju organizuje Veslački klub Palić uz pokroviteljstvo Veslačkog saveza Srbije, Veslačkog saveza Vojvodine, Pokrajinskog sekretarijata za sport i omladinu Vojvodine, Grada Subotice, Mesne zajednice Palić i kompanija „Birografika MB“, „Jaffa & Banini“, „Knjaz Miloš (Aqua Viva)“, „Gigatron“, „Mony“, „Ellzet Certa“ i „Hemotehna, za odličja u 396 posada boriće se preko 400 veslača i veslačica iz četiri evropske zemalje. Pored Srbije među 26 klubova koji će imati predstavnike na jezeru Palić biće i takmičari iz Hrvatske, Mađarske i Bugarske.\nPo njegovim rečima predstojeća regata će biti i generalna provera za Evropsko univerzitetsko prvenstvo na jezeru Palić od 13. do 16. jula.\n– Veslački klub Palić i Danubius 1885 su tehnički organizatori Evropskog univerzitetskog prvenstva tako da ćemo na „Vojvodina Open“ imati poslednju priliku da u takmičarkim uslovima testiramo opremu i sve ostale detalje pred najveći kontinentalni skup studentskih čamaca. S tim u vezi na „Vojvodina Open“, u svojevrsnoj inspekciji, biće i delegati iz Evropske univerzitetske sportske asoscijacije. Takođe, u okviru programa „Vojvodina Open“ i ove godine ćemo imati trku studentskih osmeraca, a neke od njih ćemo svakako gledati i kroz dve nedelje – istakao je Antić.\nU petak, prvog dana regate, čiji su prijatelji Javno preduzećePalić Ludaš, Park Palić, Opšta bolnica Subotica, Dom zdravlja Subotica – Hitna medicinska pomoć, Crveni krst Srbije – Crveni krst Vojvodine, kvalifikacione trke stratuju u 17 časova. Dan kasnije finala su u 8,30 časova, a u 16,30 č počinju kvalifikacije za nedelja finala. Okršaji za medalje u nedelju, poslednjeg dana regate, počinju, takođe, u 8,30 č.